Uspešno organizovana konferencija „Perspektive lokalnih medija“ - Media & reform centar Niš\nUspešno organizovana konferencija „Perspektive lokalnih medija“\nPosted on 20 новембра, 2014 March 31, 2016 by Nikola Stojanovic\nGotovo dvesta predstavnika medija, lokalnih samouprava i organizacija civilnog društva iz cele centralne Srbije učestvovalo je u konferenciji „Perspektive lokalnih medija“, koju je povodom deset godina rada organizovao Media i reform centar Niš. Konferenciji su prisustvovali i predstavnici Misije OEBS-a u Srbiji, Delegacije EU u Srbiji, USAID-a i Ambasade Danske.\nU prvom panelu, u kom su učestvovali držvani sekretar Ministarstva kulture i informisanja Saša Mirković, gradonačelnik Niša prof. dr Zoran Perišić i predsednik NUNS-a Vukašin Obradović, diskutovalo se o finansiranju medija iz javnih budžeta.\nDržavni sekretar Saša Mirković predstavio je detalje medijskih zakona i podzakonskih akata i istakao da se tu vrlo konkretno vidi namera države za finansiranje projekata u oblasti informisanja. On je pojasnio da će gradovi i opštine sami određivati koliko će sredstava izdvajati za rad medija i pozvao medijske radnike da lobiraju za to da taj iznos ne bude manji od ranijih budžeta glasila čiji su osnivači bile lokalne samouprave.\nGradonačelnik Perišić, koji je i predsednik Stalne konferencije gradova i opština, potvrdio je da će se medijski zakoni u Nišu sprovoditi po svim tačkama. On je najavio da će već u januaru biti raspisan prvi konkurs za projektno finansiranje medija, što će biti i konkretna primena Zakona o javnom informisanju i medijima.\nPredsednik NUNS-a Vukašin Obradović naveo je da je osim političke volje da se pređe na projektno finansiranje potrebno i konkretno raditi na tome. Obradović je rekao da je predstojeća godina za medije tranziciona, a da će se efekti novih medisjkih zakona videti 2016.\nZaključak sa prvog panela je i da je za lokalne medije važno da budu aktivni i da se izbore za svoju poziciju.\nO medijskom integritetu na lokalnom nivou i perspektivama saradnje medija i organizacija civilnog društva bilo je reči na drugom panelu, u kom su učestvovali predstavnici nevladinog sektora. Istaknuto je da su lokalni mediji zaštitnici javnog interesa i da svi mediji moraju biti više u službi građana.\nU trećem panelu predstavljeni su uspešni i održivi modeli funkcionisanja lokalnih medija u Srbiji, ali i u regionu. Zaključak je da samo kvalitetni programski sadržaji garantuju uspeh bilo da je medij iz Hrvatske, Bosne i Hercegovine, sa juga ili severa Srbije.\nPrepuna sala Grand hotela pokazala je da je tema od izuzetnog značaja za mnoge i da je o njoj potrebno i češće polemisati. Samim dolaskom predstavnika medija iz Novog Pazara, Požege, Negotina, Preševa, Kragujevca, Pirota, Paraćina i drugih gradova potvrđeno je da lokalni mediji u Srbiji imaju slične probleme i da im opstanak na medijskom nebu može obezbediti prvenstveno odgovor javnom interesu i kvalitetan sadržaj.\nMedia i reform centar Niš nastaviće sa svojom misijom i dosadašnjom praksom pokretanja pitanja od značaja za medije, ali i za civilno društvo i lokalnu samoupravu.\nPutem dole navedenih linkova možete pogledati celu konferenciju:\nKonferencija „Perspektive lokalnih medija“\n“EVROATLANTSKE INTEGRACIJE – IZAZOVI I MOGUĆNOSTI” 1.emisija


Otvoren internet klub za osobe sa oštećenim sluhom\nO TELENORU O NAMA DRUŠTVENA ODGOVORNOST TELENOR FONDACIJA VESTI OTVOREN INTERNET KLUB ZA OSOBE SA OŠTEĆENIM SLUHOM\nFebruar 2014. – Više od hiljadu osoba sa oštećenim sluhom imaće na raspolaganju 20 računara u Internet klubu otvorenom 21. februara u Beogradu. Projekat „Humanikacija“ pokrenuli su Udruženje građana Humane veze, Gradska organizacija gluvih, Telenor fondacija i Grad Beograd – Sekretarijat za socijalnu zaštitu.\nU okviru projekta biće obezbeđena edukacija članova kluba za rad na računarima i internetu, kao i upoznavanje sa najnovijim tehnološkim trendovima koji bi bili od koristi osobama sa slušnim hendikepom.\nOsobe sa oštećenim sluhom teže dolaze do posla, uspostavljaju komunikaciju i ostvaruju socijalnu inkluziju. „Internet klub će im mnogo značiti jer će upravo tu moći lako da komuniciraju, informišu se i šire svoje obrazovanje“, rekla je Slađana Petrović, predsednik Udruženja građana Humane veze.\nJedan od važnih ciljeva je i da članovi po završetku obuke pronađu zaposlenje u roku od 12 meseci od realizacije projekta. Očekuje se da će svi zainteresovani članovi bar jednom mesečno koristiti računare, kao i da će broj članova organizacije početi da se uvećava do 5 odsto godišnje.\n„Želja Telenor fondacije je da ovim projektom osobama sa oštećenim sluhom omogući da unaprede kvalitet života, jer tu priliku internet i digitalne tehnologije donose svim ljudima“, rekla je Sanja Rajačić, specijalista za korporativnu odgovornost kompanije Telenor Srbija.\nProjekat je podržao i Sekretarijat za socijalnu zaštitu koji i inače odvaja znatna sredstva za pomoć osobama sa invaliditetom.\n„Za grad Beograd svaka inicijativa koja ima za cilj poboljšanje kvaliteta i uslova života njegovih građana je dobrodošla. Ovakvi primeri daju nadu svima onima kojima je pomoć potrebna, ali nam i vraćaju veru da društvena svest i odgovornost nisu nestali sa ovih prostora“, rekao je Darko Božić, član gradskog veća Beograda.


Inteligentna SF drama Dolazak u bioskopima od 1. decembra - Domino magazin\nInteligentna SF drama Dolazak u bioskopima od 1. decembra\nKako razgovarati sa vanzemaljcima?\nFilm „Dolazak“ reditelja Denis Vilneva obećava da će oduševiti poklonike SF žanra od 1. decembra u bioskopima širom zemlje. Radnja ovog inteligentnog trilera fokusirana je na dolazak vanzemaljaca i naš prvi kontakt sa njima. Vilnev je u SF drami okupio impresivnu glumačku ekipu koji predvode Ejmi Adams, Džeremi Rener i Forest Vitaker.\n„Dolazak“ je baziran na kratkoj priči „Story of Your Life“ pisca Teda Čianga i prati doktorku Luiz Banks, najbolju ženu prevodioca na svetu, koju glumi izvanredna Ejmi Adams u njenom pokušaju da dešifruje jezik vanzemaljaca, nakon što dvanaest letelica jajastog oblika sleti na Zemlju. Razlog njihovog dolaska nije jasan, i Adams predvodi malu grupu ljudi koja će pokušati da spreči globalnu katastrofu uzrokovanu masovnim strahom od nepoznatog.\nScenario potpisuje Erik Haizerer, koji stoji iza naslova poput „A Nightmare on Elm Street“, „Final Destination 5“, „The Thing“, „Hours“, „Lights Out“, a film „Dolazak“ je koštao oko 50 miliona američkih dolara.\nPrethodni članak Novogodišnja kampanja GUESS\nSledeći članak Neverovatno otkriće skroz nepoznate mumije


Barsa "štiti" Grizmana, ništa od prezentacije napadača na "Nou Kampu"! - Sportske.net\nNesvakidašnja odluka čelnika katalonskog kluba.\nKladionice rekle, Liverpul tek treći favorit za odbranu LŠ?Barselona pazarila u Birmingemu!Grizman šokirao PSŽ, ovo su tri opcije za Nejmara!Transfer sve bliže, Dijego Košta se vraća u PL!Barsini promašaji, uložili 300 miliona u dva igrača, cena im sada manja za trećinu!\nSapunica oko francuskog napadača deluje da mogla imati svoje finale do kraja ove nedelje. Jasno je da fudbaler Atletiko Madrida ne želi nigde drugde da nastavi karijeru, "Kamp Nou" je jedina opcija za ofanzivca.\nMeđutim, kada dođe do novog velikog transfera u svetu fudbala, neće se ispoštovati "procedura".\nŠpanski mediji prenose da su čelnici šampiona La Lige odlučili da ne rade promociju Grizmana na svom stadionu zbog straha od reakcije svojih navijača.\nNaime, Katalonci ne zaboravljaju kako je Francuz "izigrao" prošle sezone, kada je takođe od izvesnog transfera i potpisa na vernost Barseloni ipak promenio odluku i odlučio da ostane sa Atletiko Madridom još jednu sezonu.\nNavijači su iskazivali svoje "simpatije" prema ofanzivcu tokom gostovanja Atletiko Madrida na "Kamp Nou", svaki kontakt Grizmana sa loptom je propraćen zvižducima. Tako da su čelnici Barselone odlučili da neće biti spektakularnog predstavljanja kako bi zaštili svog igrača. Veruju da će u budućnosti svojim partijama uspeti da okrene svoje "nove" navijače u svoju korist.


Gotovo je 13. kolo Evrolige.\nBajern je na krilima Vladimira Lučića uspeo da savlada ekipu Zenita, poslednjeplasirani tim Evrolige.\nTim Dejana Radonjića je uspeo da slavi sa 77:69.\nU prvom poluvremenu smo gledali egal meč, a onda je Bajern u trećoj deonici uspeo da postigne 24 poena, a da primi samo 15, što je bilo dovoljno za >> Pročitaj celu vest na sajtu Sportske.net << pobedu, ispostaviće se na kraju.\nVladimir Lučić je imao 17 poena, 5 skokova i 3 asistencije i bio je najefikasniji u svojim redovima uz indeks 25. Aleks Renfro kod gostiju najbolji sa 18 poena.\nSlavio je i Asvel protiv posrnulog Milana koji je imao odličan start, ali se sada muči.\nAsvel je slavio sa 89:82, a baš kao i Bajern utakmicu je prelomio u trećoj četvrtini. David Lajti je imao 19 poena kod pobednika, a kod poraženog tima Skola 14 poena, Micov 7.\nBarselona našeg Svetislava Pešića je uspela da savlada Panatinaikos sa 98:86. Nikola Mirotić je bio fantastičan sa 23 poena, indeks mu je bio 30.\nKod poraženog tima Džimer Fredet 19 poena, a Nik Kalates je dodao 13.\nEL - Centar Himkija najkorisniji (video)\nSjajna partija u pobedi nad Albom...Košarkaši Himkija prekinuli su niz poraza, kako su na svom terenu slavili protiv berlinske Albe sa 104:87 u 13. kolu Evrolige...Do trijumfa je ekipu iz Podmoskovlja vodio sjajni Devin Buker, bivši centar Bajerna je ubacio 24 poena za manje od 25 minuta na parketu,...


"VUČIĆ JE SILOM PRISVOJIO FUNKCIJU PREDSEDNIKA" - TVS\n"VUČIĆ JE SILOM PRISVOJIO FUNKCIJU PREDSEDNIKA"\n"Izbori nisu završeni, već oteti, Aleksandar Vučić je silom prisvojio funkciju predsednika Republike", rekao je Saša Janković u intervjuu nedeljniku Vreme, ističući da pokret, čije formiranje najavljuje, vidi kao tačku okupljanja nove generacije političkog delovanja, koja će vratiti iskrenost, smisao i poverenje u politiku, državu i institucije.\nUkazujući da Vučića uopšte ne interesuje šta je nelegalno, a šta nelegitimno u tome što je uradio, Janković je konstatovao da je "izborna krađa dokumentovana".\n"Druga stvar je što dokazi ne mogu da se izvedu pred državnim organima, jer su ti organi oteti još pre ovih izbora - dr Nebojša Stefanović je Vučiću pod noge bacio Ministarstvo unutrašnjih poslova Republike Srbije i zauzvrat, u poslednjoj epizodi, dobio poljubac u teme", objasnio je Janković.\n"Da sada ponudimo još 100 novih snimaka, dokaza i argumenata", smatra Janković, "odgovor vlasti biće isti - lažu Soroševi, Nato, Dosovi plaćenici i izdajnici, ne verujete valjda ni njima, ni svojim očima i ušima, a ko poveruje i on je plaćenik, izdajnik i sprema rat, državni udar, destabilizuje ovako sjajnu situaciju".\nJanković je precizirao da Vučić "nije demokratski, legitimno izabran za predsednika, već je tu funkciju prisvojio brutalnom institucionalnom, medijskom, finansijskom i fizičkom silom".\nVAN POKRETA ONI KOJI SU SE OGREŠILI\nUpitan gde vidi svoj pokret na političkoj sceni Srbije i na koga računa, Janković je odgovorio da pokret vidi kao glavno uporište i tačku okupljanja nove generacije političkog delovanja, koja će vratiti iskrenost, smisao i poverenje u politiku, državu i institucije.\n"Računam na sve ljude opredeljene ka građanskom društvu socijalne pravde koji nisu činili zlo drugima", istakao je Janković i dodao da se trudi da niko ko se zaista ogrešio o ljude ne nađe u pokretu, "niko ko je svesno i namerno činio zlo drugima i ko je ogrezao u kriminal".\n"Ovo će da bude novi pokret, ali ne bih odbacivao ljude samo zato što su u nekom periodu života imali istaknutu ulogu, a možda i bili žrtve pokušaja, uspešnih ili neuspešnih, diskreditacija", rekao je Janković.\nNajavio da će pokret kao članove imati, ne samo pojedince, već i druge pokrete, stranke, političke i nepolitičke organizacije.\nSARAĐIVAO BI SA MAKSIMOVIĆEM, BELOM BI SE NASMEJAO\nUpitan o nepoverenju građana u partije, politiku i političare, što pokazuje i izborni rezultat Ljubiše Maksimovića, Janković je konstatovao da je razumljivo razočaranje ljudi u državni i politički sistem, a njih čine institucije i političke partije.\n"Drugim rečima, Beli Preletačević je sjajna parodija, satira i ogledalo apsurda za državu, ali ipak nećemo parodiju, apsurd da ozvaničimo kao institucionalno rešenje", rekao je Janković.\nOn smatra da je parodija korisna ako je u službi ozbiljnog rešenja, "u protivnom je samo sprdnja i mlade ljude u krajnjem odvraća od aktivnog učešća u političkom životu".\n"Luka Maksimović se u jednom momentu bavio ispravnošću pijaće vode u Mladenovcu. Sa njim želim da razgovaram, a Belom mogu samo da se (gorko) smejem", naglasio je Janković.\n"UZROK PROTESTA GALOPIRAJUĆA AUTOKRATIJA"\nPovodom protesta koji se već dve nedelje održavaju u Beogradu i ostalim gradovima Srbije, Janković je ocenio da je njegov uzrok "galopirajuća autokratija, očigledno u pravcu diktature" i naglasio da ga je očekivao i ranije, jer "baš na dosta treba".\nOn smatra da se Vučić plaši ako protest vremenom dobije na "definiciji" i snazi i zato "čini sve da protest razbije".\nUpitan kako mu izgledaju postavljeni zahtevi, Janković je odgovorio "sjajno" i ocenio da "živimo u zemlji u kojoj su građani dovoljno osvešćeni da traže institucije i ljude od integriteta u državi".\n"Jasno je da ovako dalje neće ići, da je prekardašilo. Srbija se uspravlja", naglasio je Janković i zaključio da je "svaki dan ovog živog blata nepovratna šteta za svakog pojedinačno i za celu naciju".\nJANKOVIĆ FORMIRA POKRET ZA NAREDNE IZBORE


Apacer AC230 3.0 eksterni hard disk Apacer AC230 3.0 eksterni hard disk – Personal magazin\nApacer AC230 3.0 eksterni hard disk\nJoš uvek čekate da završite bekap ili transfer tona digitalnih podataka koje imate? Svako zna da je vreme neprocenjivo, i pošto ga i mi tako vrednujemo, Apacer je ponosan što…\nJoš uvek čekate da završite bekap ili transfer tona digitalnih podataka koje imate? Svako zna da je vreme neprocenjivo, i pošto ga i mi tako vrednujemo, Apacer je ponosan što može da objavi lansiranje novog AC230 USB 3.0 eksternog HDD-a. Sa brzinama čitanja i pisanja do 92MB i 85 MB u sekundi, novopredstavljeni AC230 USB 3.0 je tri puta brži od ekvivalentnih USB 2.0 modela, dajući vam ubrzanje u performansama dok bekapirate sve količine podataka i media fajlova bez mučnog čekanja. Još bolje, pored ovih super brzih stopa prenosa, grafitno crni Apacer AC230 USB 3.0 eksterni HDD je dostupan u kapacitetima od 500 GB, 640 GB i 750 GB. Lagana, tanka konstrukcija čin da ga svuda sa lakoćom nosite.\nSa povećanim interesovanjem za high-resolution videom i digitalnom fotografijom, zahtevi za prostorom za bakapiranje, čuvanje i deljenje mogu da budu stotine gigabajta. Apacer AC230 eksterni HDD, međutim, pokazuje vrhunsku brzinu transfera do 92 MB/s za čitanje i 85 MB/s za upisivanje, uzimajući samo 4 minuta za transfer 20 GB high-resolution videa. Nasuprot 12 minuta koliko je obično potrebno sa USB 2.0 hard diskom, AC230 EHD značajno nadmašuje konvencionalne USB 2.0 drajvove skraćujući vreme transmisije tri puta! Ova impresivna sposobnost omogućava Apaceru da sa poosom kaže: “USB 3.0 veza unapređuje brzinu prenosa i štedi kupčevo vreme. Apacer AC230 eksterrni HDD udovoljava potrebama za najboljom brzinom transfera i povoljnom cenom, čineći ga tako najboljim izborom na tržištu.”\nSa svojim ugrađenim pametnim menadžmentom energije koji radi ruku pod ruku sa operativnim sistemom kompjutera, Apacer AC230 External HDD automatski se pokreće u modu štednje energije. Kada je drajv neaktivan 10 minuta, Apacer AC230 prelazi u mod za štednju energije da efikasno smanji potrošnju, što rezultuje dužim životnim vekom hard diska. Više od toga, usvojenim USB 3.0 standardima je potpuno unazad kompatibilan sa USB 2.0 intefejsom, Apacer AC230 ima dvobojni LED koji pokazuje kada je interfejs za transfer USB 2.0 odnosno 3.0 tako što svetluca crvena ili plava respektivno, pa je korisnik informisan u realnom vremenu o statusu hard diska.\nApacer AC230 ima funkciju bekapa na jedan dodir koja korisniku omogućava da sčuva kritične podatke, lične informacije, i dragocene životne uspomene uhvaćene u media fajlovima samo jednim klikom. Ova ključna osobina ne samo da bekap čini jednostavnim, nego i omogućava trenutno dupliranje fajlova, koji će biti sačuvani na lokaciji kuju korisnik zada. Pored toga, još veću zaštitu vašeg digitalnog života obezbedićete softverom u kompletu: PCClone EX Lite, bekap alat sa grafičkim interfejsom za korisnika koji vam omogućava da lako konfigurišete vaša lična podešavanja, tako da je oporavak podataka posle neočekivanog kraha sistema postaje brzo i efikasno.\nApacer AC230 3.0 eksterni hard disk was last modified: April 6th, 2011 by Redakcija\nApacerApacer AC230eksterni hard disk


Udruženje za pomoć osobama sa autizmom „Bazi Mili“ osnovano u Lajkovcu | Kolubara INFO\nUdruženje za pomoć osobama sa autizmom „Bazi Mili“ osnovano u Lajkovcu\nŠeruj post "Udruženje za pomoć osobama sa autizmom „Bazi Mili“ osnovano u Lajkovcu"\nUdruženje za pomoć osobama sa autizmom „Bazi Mili“ osnovano je tokom septembra meseca u Lajkovcu. Aktivnosti Udruženja usmerene su i na sve osobe sa invaliditetom i svu decu sa teškoćama u razvoju, a ne samo za osobe sa autizmom. Sedište udruženja, koje još uvek nema adekvatne prostorije, je u ulici Stevana Prvovenčanog broj 2. Ovo Udruženje svake subote organizuje kreativne radionice u prostorijama Predškolske ustanove “Leptirić”, sa kojom ima dobru saradnju i planira mnoge projekte.\nUdruženje “Bazi Mili” koje je osnovano pre dva meseca je neprofitna organizacija, zasnovana na humanim principima koje okuplja osobe sa autizmom, njihove roditelje-staraoce, članove njihovih porodica, stručnjake i sve druge građane koji žele da daju doprinos ostvarenju svih prava koje imaju osobe sa autizmom, kao i sve osobe sa invaliditetom i sva deca sa teškoćama u razvoju. Likovne radionice imaju za cilj da pomognu deci da razvijaju finu i grubu motoriku. U opštini Lajkovac ima oko 40 dece sa poteškoćama u razvoju, rekla nam je predsednica Udruženja Milica Nikolić.\nMilica Nikolić, predsednica Udruženja\nIako postoji kratko, Udruženje “Bazi Mili” je već uspostavilo saradnju sa mnogim organizacijama i institucijama među kojima je i Predškolska ustanova “Leptirić”. Direktorka Mila Mitrović kaže da će ova ustanova i u budućnosti podržavati rad ovog Udruženja.\nMila Mitrović, PU Leptirić\nČlanovi Udruženja “Bazi Mili” pozvali su sve druge roditelje dece sa teškoćama u razvoju, kao i sve zainteresovane, da se uključe u rad Udruženja. U planu je da se članovi u svoje prostorije usele početkom 2020. godine a već se uveliko radi na njihovom opremanju. Tim povodom organizovan je i jedan humanitarni koncert sa ciljem da se prikupi što više novca, kako bi članovi Udruženja što pre dobili svoj prostor.\nPrevious „Tihi dečak“ najbolji na pozorišnom festivalu Mali Joakim\nNext Projekat „Ujedinjene za bolje sutra“ namenjen romkinjama na teritoriji Lazarevca, Lajkovca, Mionice i Uba


Lukić debitovao u Primeri na remiju Levantea i Sevilje, povratak Berisa – NovostiDana.rs\nUtakmicu na stadionu „Ramon Sančes Pishuan“ obeležio je i povratak trenera Eduarda Berisa na klupu posle operacije raka prostate.\n„Veoma sam srećan što sam posle duže vremena ponovo bio na terenu. Imao sam manjih problema sa povredom prednje lože od poslednjeg okupljanja sa mladom reprezentacijom, ali zadovoljan sam kako sam odigrao. Naravno, uvek može bolje, ali mislim da sam opravdao poverenje koje mi trener ukazao. Posebno sam zadovoljan sam jer su mi i trener i saigrači čestitali na partiji koju sam pružio“, rekao je Lukić za agenciju Beta i dodao:\n„Utakmica je bila teška, protivnik veoma kvalitetan, ali mislim da smo na kraju zasluženo osvojili bod koji će nam mnogo značiti u borbi za opstanak u Primeri što je naš osnovni cilj. Za mene će ovaj meč imati veliki značaj, pre svega na polju samopuzdanja“, dodao je on.


Mitropolit crnogorsko-primorske eparhije SPC Amfilohije Radović\nPredsednik opozicione Demokratske stranke Srbije (DSS) Miloš Jovanović potvrdio je za Radio Slobodna Evropa da je Politički savet njegove partije pripremio tekst pod nazivom „Apel za odbranu Kosova i Metohije“, iza koga su, kako pišu mediji u Srbiji, stali i neki od čelnika Srpske pravoslavne crkve (SPC).\nCilj onoga što je navedeno u tekstu Apela je, po Jovanovićevim rečima, da se javnosti stavi do znanja da sve što aktuelna vlast u Srbiji radi vodi ka „predaji Kosova“:\n„Predsednik Republike Aleksandar Vučić je u više navrata javno pominjao da Kosovo i Metohija dobiju stolicu u Ujedinjenim nacijama, citiram ga - 'ako i Srbija nečim bude zadovoljna'. To je krupan iskorak i ceo 'unutrašnji dijalog', koji se pretvorio u farsu. Uz sve elemente, uz ono što Vučić govori, ukazuje nam se na to da je u pitanju pripremanje medijskog terena za te, kako vlast kaže, bolne ustupke koje moramo da napravimo”, izjavio je Jovanović.\nUnutrašnji dijalog o Kosovu na koji je predsednik Srbije Aleksandar Vučić pozvao jula ove godine, počeo je u oktobru formiranjem Grupe za pružanje podrške unutrašnjem dijalogu na čijem čelu je Marko Đurić, direktor kosovske kancelarije Vlade Srbije.\nPo planu tokom ovog javnog dijaloga trebalo bi da se razmene pogledi i pozicije o različitim za Srbiju bitnim aspektima kosovskog pitanja (od ustavnih pitanja, pa sve do odnosa sportista u Srbiji prema kolegama sa Kosova).\nPrvi sastanak grupe za pružanje podrške unutrašnjem dijalogu o Kosovu, Beograd, 30. oktobar 2017.\nOvaj Vučićev potez naišao je na odobravanje zvaničnika Evropske unije, iako nije jasno šta bi trebalo da bude ishod dijaloga. Zvanično je najavljivano da bi završene ocene o dijalogu mogle biti iznete na proleće naredne godine.\nOpoziconi protivnici vlasti, koja u Skupštini Srbije ima podršku 157 poslanika (od ukupno 250), većinom nisu prihvatili poziv na dijalog. Odnosi se to i na dva poslanika DSS-a, partije na čijem čelu od maja ove godine Miloš Jovanović. On je ponavlja da je „unutrašnji dijalog“, po njemu, čista „Vučićeva farsa“ koji za kranji cilj ima "predaju Kosova".\nZbog toga DSS putem Apela poziva i na borbu kako takav rasplet bio sprečen:\n„Za početak borba podrazumeva da ne predamo Kosovo i da ne priznamo secesiju. U tekstu Apela i piše da je zamrznuti konflikt za sada najbolje rešenje. Takvih konflikata ima na desetine u svetu, ovaj nije izuzetak, naravno svaki ima neke svoje specifičnosti, ali za početak odbrana znači - ne predati. To zvuči malo alanfordovski, ali je tako”, objašnjava Jovanović.\nS tim u vezi potpisinici Apela se zalažu za prekid Briselskog dijaloga u aktuelnom formatu, što bi konsekvetno značilo i prekid srpskih evrointegracija:\n“Naravno. Politika odbrane Kosova je direktno u vezi sa politikom evrointegracija. DSS kao stranka već nekoliko meseci poziva na otvaranje rasprave o Evropskoj uniji. Da raščlanimo šta se od nas traži, šta dobijamo, šta ne dobijamo”, navodi Jovanović.\nOvdašnji mediji o Apelu pišu kao o dokumentu iza kog je, između ostalih, stao i mitropolit crnogorsko-primorske eparhije Srpske pravoslavne crkve (SPC) Amfilohije Radović.\nJovanović nije želeo da potvrdi da li je mitropolit Amfilohije, koji je u javnosti poznat po svojim šovinističkim, mizoginim i homofobnim izjavama, zaista već potpisao tekst Apela. Dnevni list „Večernje novosti“ u izdanju od srede prenosi da im je u crnogorskoj Mitropoliji rečeno da svoj potpis na Apel nije stavio samo episkop Amfilohije, nego i „više arhijereja srpske Patrijaršije“.\nUpitan zašto u njegovoj partiji prizivaju podršku SPC, s obzirom da je Srbija svetovna država u kojoj bi trebalo poštovati principe razdvojenosti državne i crkvene vlasti, Jovanović odgovara da je taj princip u Srbiji „pogrešno shvaćen“:\n“To što smo svetovna država, kao i ogromna većina država u svetu, to ne znači da treba da negiramo ulogu Crkve u onome što je identitet ovoga naroda, istorijsku ulogu u njegovom očuvanju i ulogu Crkve po pitanju nasleđa i baštine koju srpski narod ima na Kosovu i Metohiji. Jedno i drugo nije kontradiktorno. Ne poziva se ovim Apelom Crkva da umesto političara reši stvar, nego da da svoje moje mišljenje. Ne poziva se ni Crkva kao takva, nego ljudi iz Crkve koji žele da daju svoje mišljenje da to i učine.”\nJovanović podvlači da su dokument sačinili i iza njega stali članovi Političkog saveta DSS-a, partije sa čijeg se vrha 2014. godine povukao nekadašnji predsednik SR Jugoslavije i premijer Srbije Vojislav Koštunica.\nI crkva se pita (inauguracija predsednika Srbije Aleksandra Vučića, Beograd, 23. jun 2017.)\nPolitički savet ima devet članova, među kojima je i sam Jovanović, istoričar Miloš Ković, profesor Fakulteta političkih nauka Časlav Koprivica i drugi.\n„Ideja je bila da se okupi što više intelektualaca. Mogu vam reći da je odziv ogroman. Taj Apel će moći da potpiše ko god želi“, rekao nam je Jovanović, dodajući da će kompletan tekst u javnosti biti objavljen najverovatnije do Božića koji pravoslavni vernici obeležavaju 7. januara, te da još nije precizirano da li će aktivisti DSS-a organizovati skupljanje potpisa u uličnim akcijama ili će potpis na Apel moći da se stavlja i putem interneta.\nKolika je snaga ovakvog jednog dokumenta i onih koji ga podržavaju tim pre što u određenim krugovima postoje jaki otpori Aleksandru Vučiću u njegovoj politici vođenja dijaloga sa Prištinom i njegovoj najavi, izrečenoj u govoru nakon polaganja zakletve, da je vreme za odricanje od mitova.\nIstoričar Srđan Milošević ne veruje sa Apel koji DSS nudi za odbranu Kosova može biti od nekog značaja.\n„Kada je reč o stavovima o Kosovu koje iznose organizacije ili grupe koje nazivamo desničarskim ili konzervativnim, pa onda Srpska pravoslavna crkva, mislim da tu u biti nema neke suštinske razlike sa onim što su idejni ili ideološki stavovi i stanovišta vlasti. Međutim, tačno je da je sadašnja vlast prihvatila proces evropskih integracija, da u onoj meri u kojoj ona to profiliše i na način na koji to profiliše prihvataju i njeni glasači. Činjenica je i da su ostale desničarske partije marginalizovane tako da u smislu nekakave neposredne političke posledice ovaj Apel ne može da ima nekog većeg značaja“, ocenjuje Milošević.\nPredsednik DSS-a ne strahuje da bi ovakvim političkim potezom njegova stranka mogla da sebi utre put za izrastanje u jedan od stožera oko koga bi se okupile desničarske i nacionalističke snage.\nO realnoj snazi takvih pokreta i organizacija u Srbiji puno se govori, a od kada su 2012. godine vlast u Srbiji preuzele snage predvođene Aleksandrom Vučićem, koji je nekada sa desničarima bio izrazito blizak, njihove aktivnosti su se značajno primirile.\nMeđutim, bliskost sa neformalnim desničarskim grupama pripisuje se i ranijem lideru DSS-a Vojislavu Koštunici, posebno nakon nemira iz februara 2008. godine kada je spaljena zgrada Ambasade SAD u centru Beograda, tokom demonstracija organizovanih nakon što je Kosovo proglasilo nezavisnost. Koštunica je u to vreme bio predsednik Vlade Srbije.\nOptuženi za ovo delo u novembru su pred Višem sudom u Beogradu osuđeni na uslovne kazne.


“Dani Sloge” od 26. do 28. novembra u Istočnom Sarajevu i Sarajevu - princip.news\n“Dani Sloge” od 26. do 28. novembra u Istočnom Sarajevu i Sarajevu\nTreći horski festival “Dani Sloge” biće održani od 26. do 28. novembra u Istočnom Sarajevu i Sarajevu.\nFestival organizuju Srpsko pjevačko društvo “Sloga”, Muzička akademija Univerziteta u Istočnom Sarajevu i Matična biblioteka Istočno Sarajevo, a blagoslov je dao Njegovo visokopreosveštenstvo mitropolit dabrobosanski Hrizostom.\nPrvog dana festivala, 26. novembra, u 19.00 časova biće održan koncert u Sabornoj crkvi Rođenja Presvete Bogorodice u Sarajevu.\nDrugog dana festivala, 27. novembra, u 18.00 časova na Muzičkoj akademiji Univerziteta u Istočnom Sarajevu biće promovisana knjiga Steve Kaluđerčića.\nTrećeg dana festivala, 28. novembra, u 09.30 časova biće služena Sveta ligurgija u Sabornoj crkvi u Sarajevu, saopšteno je iz Srpskog pjevačkog društva “Sloga”.\nNa ovogodišnjim “Danima Sloge”, osim hora “Sloga”, učestvovaće i Hor “Sveta Jelena Anžujska” iz Gacka, “Pobratimstvo” iz Foče, Hor Bogoslovije “Sveti Petar Dabrobosanski” iz Foče, Somborsko pjevačko društvo iz Sombora, Crkveni hor “Sveti Roman Melod” iz Subotice i Crkveni hor “Sveti Georgije” iz Bečeja.


Vesti, 05.04.2016, 01:00 AM\nNepoznati napadači hakovali su servere panamske advokatske firme Mosak Fonseka i ukrali podatke o 214000 ofšor kompanija, koji otkrivaju svetski lanac korupcije i sistem koji su koristili najbogatiji ljudi u svetu da bi izbegli plaćanje poreza.\nNapad je izveden početkom prošle godine a oni koji su ga izveli uspeli su da ukradu od panamske firme 2,6 TB podataka, sa 11,5 miliona dokumenata koje su zatim ponudili nemačkom Zidojče Cajtungu na analizu.\nNemački list je bio zatrpan dokumentima pa je u pomoć pozvan Međunarodni konzorcijum istraživačkih novinara koji se uključio u istragu i prosledio dokumente na analizu novinarima u 107 novinskih organizacija.\nUkradeni dokumenti sadrže skenirane i elektronske dokumente počev od sedamdesetih godina prošlog veka kada je firma Mosak Fonseka počela sa radom, pa do početka prošle godine.\nViše od 400 novinara koji su bili angažovani u ovoj istrazi koristili su softver OCR (Optical Character Recognition) za popis i analizu podataka. OCR je korišćen za prebacivanje skeniranih dokumenata u elektronske dokumente, tako da su i ovi dokumenti popisani i klasifikovani radi lakše analize.\nPošto je posao završen, Konzorcijum istraživačkih novinara je zajedno sa Zidojče Cajtungom objavio svoju prvu analizu procurelih dokumenata, koja obuhvata svega 149 fajlova od ukupno 11,5 miliona.\n“Panamski papiri” imaju svoj web sajt na kome će novinari početi da objavljuju nove dokumente, na način na koji je to radio Edvard Snouden sa Interceptom i Džulijen Asanž sa WikiLeaksom. Još jedan sajt posvećen ovoj aferi pokrenuo je Zidojče Cajtung.\nU petak prošle nedelje, Mosak Fonseka obavestila je emailom svoje klijente o incidentu, i to verovatno pošto su počeli da se javljaju novinari sa zahtevom za komentar.\nU “Panamskim papirima” nalaze se imena važnih ličnosti iz celog sveta, među kojima su predsednik Argentine, bivši premijer Gruzije, premijer Islanda, kralj Saudijske Arabije, bivši premijer Iraka, predsednik Ukrajine, bivši predsednik Sudana i brojna druga imena.\nTu su i ćerka bivšeg kineskog premijera, porodica predsednika Azerbejdžana, nekoliko funkcionera FIFA, fudbalska zvezda Mesi, nekoliko muzičara, prijatelji ruskog predsednika Putina, rođaci sirijskog predsednika Asada, otac aktuelnog britanskog ministra i mnogi drugi.\nOsim imena, dokumenti sadrže email prepiske, račune i podatke o transferima novca ofšor kompanijama, koji otkrivaju da je Mosak Fonseka decenijama pomagala svojim klijentima da peru novac i izbegavaju plaćanje poreza.


Izolacija u Crnoj Gori skraćena sa 10 na sedam dana\nRegion Autor:FoNet10. jan. 202211:46 > 11:48\nVreme izolacije za osobe kod kojih je potvrđena infekcija koronavirusom od danas se skraćuje sa 10 na sedam dana, osim za osobe koja se leče u bolnicama ili su imunokompromitovani, saopštio je Institut za javno zdravlje Crne Gore.\nUslov za izlazak iz izolacije je da osoba u protekla 24 sata nema povišenu telesnu temperaturu, niti znakove respiratorne infekcije, navode iz IJZ i dodaju da se vreme karantina za sve bliske kontakte skraćuje sa 14 na 10 dana.\nPod bliskim kontaktom se podrazumevaju svi članovi domaćinstva. Ukoliko je bilo bliskih kontakata i sa drugim osobama van domaćinstva pozitivna osoba je u obavezi da obezbedi podatke tog kontakta i dostavi ih nadležnoj epidemiološkoj službi, prenosi RTCG.\nAko tokom perioda karantina osoba razvije simptome bolesti treba da se javi u kovid ambulantu lokalnog Doma zdravlja radi testiranja i ostane u karantinu dok negativan test ne potvrdi da se simptomi ne mogu pripisati kovid-19 infekciji.\nNa osnovu rešenja o izolaciji za obolelog izdaje se rešenje o karantinu za bliski kontakt iz domaćinstva kome je isto neophodno zbog pravdanja odsustva sa posla i otvaranja bolovanja, saopštio je Institut.


Najveći britanski proizvođač automobila Jaguar Land Rover primećuje prve posledice Brexita jer radnici iz EU traže bolje slove u ugovorima, dok su međunarodni dobavljači manje skloni dugoročnom angažmanu na Otoku.\nUspešna britanska industrija automobila upozorila je pre Brexita da bi gubitak slobodnog i neograničenog pristupa evropskom tržištu mogao da naruši njene lance snabdevanja i zakoči razvoj.\nIzvršni direktor Jaguar Land Rovera Ralf Spet kaže da su se neke od tih bojazni obistinile: "Ulaganja u Britaniji uključuju širu proceduru ili su smanjena pa je broj dobavljača koje uspevamo uvjeriti da dođu u Britaniju danas zapravo više-manje ograničen. Sa druge strane, ljudi koji dolaze u Britaniju žele posebne uslove jer ne znaju da li će morati da odu i zato očekuju posebne ugovore", pojašnjava Spet.\nPoput ostalih britanskih proizvođača automobila, i JLR se suočava s carinama do 10 posto ako Britanija ne osigura dobre uslove pristupa na evropskom tržištu nakon Brexita, što bi ugrozilo održivost proizvodnje u zemlji.\nPa ipak, Spet vjeruje da će prevladati zdrav razum i da će Britanija i EU postići razuman sporazum o razlazu: "Verujem da se nećemo vratiti u mračni srednji vek u kom su svi bili protiv svih", ističe čelnik britanskog automobilskog giganta.\nKompanija je u četvrtak objavila planove prema kojima bi od 2020. godine kupcima trebala da ponudi električne i hibridne opcije svih novih vozila, pri čemu britanska automobilska industrija pokušava da konkuriše kompanijama poput Tesle i da pronađe rešenje za nove zabrane i namete koji stupaju na snagu u nekoliko zemalja.\nSpet najavljuje da će Jaguar Land Rover na matičnom tržištu graditi ekološki prihvatljivije automobile, a Jaguarov prvi električni model I-PACE proizvodiće se u Austriji.\nReagirujući na zahteve industrije za većom podrškom pri razvoju novih tehnologija, iz britanske vlade su u četvrtak poručlili da će razviti dva centra koja će se fokusirati na povezana i autonomna vozila. Jedan od njih biće smešten u blizini JLR-ove baze u Coventriju, a biće deo investicionog programa vrednog 100 miliona funti.\nJLR je godinama beležio loše poslovne rezultate da bi ga 2008. godine kupio indijski Tata. Nakon toga britanska kompanija povećava prodaju automobila i lansira niz novih modela, što je podstaklo medijske špekulacije da razmatraju mogućnost prikupljanja kapitala putem početne javne ponude akcija.


Crvena zvezda – Fenerbahče, ulaznice od srede - Dan u Beogradu\nNaslovna » Izlasci » Sport » Crvena zvezda – Fenerbahče, ulaznice od srede\nCrvena zvezda – Fenerbahče, ulaznice od srede\nKatarina Vidaković 9. januar 2017. Sport Postavite komentar\nProdaja ulaznica za košarkašku utakmicu Crvena zvezda mts – Fenerbahče, koja se igra u u dvorani „Aleksandar Nikolić“ u četvrtak 12. januara, počinje u sredu 11. januara u 10 časova.\nMeč 17. kola Evrolige, još jedan u seriji velikih i značajnih za “crveno-bele”, počinje u 20.45 časova.\nBroj ulaznica će, očekivano za prostor bivšeg „Pionira“, biti svega nekoliko hiljada, pa se navijači pozivaju da karte nabave što pre, u svim poslovnicama Eventima i onlajn.\nCene su, za halu „Aleksandar Nikolić“, nepromenjene i iznose:\nTribine – 1.300 dinara\nParter 4 i B – 2.000 dinara\nBela loža – 2.500, plava loža 3.000, loža 3.500 dinara\nPočasna mesta – 10.000 dinara\nPočasna mesta (bočna strana) – 5.000 dinara.\nPolusezonske ulaznice, samo 9. i 10. januara\nZainteresovani da nabave povoljno polusezonske ulaznice moći će da ih kupe samo u ponedeljak 9. i utorak 10. januara, od 10 do 18 časova, u prostorijama kluba na Malom Kalemegdanu. One važe za sve mečeve Zvezde u Evroligi, ABA ligi i KLS ligi. Klub podseća da će se gotovo sve utakmice ubuduće igrati u dvorani „Aleksandar Nikolić“, pa je ovo dobar način da se unapred obezbedi mesto.\nCene polusezonskih karata\nBela loža: 16.000 dinara, Plava loža: 20.000 dinara, Loža: 24.000 dinara\nCrvena zvezda mts: Fenerbahče, Istanbul\nDa li će Zvezda nastaviti pobednički beogradski niz? Na redu je Fenerbahče, turski šampion, koji dolazi pun samopouzdanja posle preuzimanja vodeće pozicije u domaćem šampionatu. Za vikend pred dolazak u Srbiju, u velikom derbiju turske košarkaške lige, Fenerbahče je u gostima savladao ekipu Bešiktaša i smenio je na tabeli. Pre toga, u Evroligi, pobeda je zabeležena na domaćem terenu protiv ekipe Emporio Armani. Istanbulski tim je trenutno na petom mestu na tabeli.\nCrvena zvezda pre susreta sa Fenerbahčeom putuje u Sremsku Mitrovicu gde će u ponedeljak 9. januara u ABA ligi gostovati ekipi Mega Leksa. Nastavlja se izuzetno naporan raspored za “crveno-bele”, koji su posle velike pobede u Kaunasu (Žalgiris : Crvena zvezda 61:77) dodatno umorni zbog izuzetno dugog putovanja iz Litvanije.\nTagovicrvena zvezda evroliga fenerbahče hala aleksandar nikolić istanbul košarka ulaznice\nPrethodni Kairo – jedinstveno bogatstvo doživljaja\nSledeći Arhipelag: Kratka istorija čokolade


Šef Kluba poslanika SNSD-a u Predstavničkom domu parlamenta BiH Snježana Novaković Bursać smatra da član Predsjedništva BiH Željko Komšić želi da srpskom narodu nametne kolektivnu odgovornost putem stravičnih i lažnih konstrukcija što nije zabilježeno u poslijeratnoj BiH, a vjerovatno i u svijetu.\nBursaćeva je navela da Komšić to čini tako što nameće kolektivnu, nepostojeću odgovornost demokratski izabranim predstavnicima srpskog naroda, odnosno parlamentu Srpske.\nReagujući na Komšićevu izjavu povodom "trnskripta" Memorijalnog centra Srebrenica u kojoj poziva na okupljanje i određivanje u vezi sa nametanjem zakona o zabrani negiranja genocida u BiH, Bursaćeva je rekla da odavno u političkom diskursu BiH nije bilo radikalnije izjave.\n"Usuđujući se da dovede u istu ravan Narodnu skupštinu Republke Srpske čak sa nacistima, kreatorima i izvršiocima holokausta, Komšić ne samo da čini dodatnu štetu odnosima u BiH, nego relativizuje i umanjuje najveće zločine i zločince 20. vijeka što su pripradnici nacističkog režima nesumnjivo bili", rekla je Bursaćeva Srni.\nOna je istakla da, s obzirom na činjenicu da izjava dolazi od drugog bošnjačkog člana u Predsjedništvu BiH istovremeno i "zlatnog ljiljana", jasna je i politička namjera ovakvih aktivnosti koja se može definisati kao urušavanje i degradacija kapaciteta Republike Srpske na sve moguće načine, uključujući i iskrivljenje činjenica o proteklom građanskom ratu u BiH.\n"Imajući na umu istinu o događajima iz proteklog građanskog rata, kao i opredjeljenje srpskog naroda i njegovih predstavnika, Komšić i slični će morati da otupe otrovne oštrice, da odustanu od svojih namjera i prihvate realnost onakvu kakva jeste, ukoliko zaista žele da BiH zemlja postoji i funkcioniše", rekla je Bursaćeva.\nKomšić je tim povodom pozvao na okupljanje i određivanje u vezi sa nametanjem zakona o zabrani negiranja genocida u BiH, zakonom koji će omogućiti poseban status jedinice lokalne samouprave Srebrenica i zakonskim okvirom o, kako je naveo, lustraciji kojim će onemogućiti onima koji su učestvovali u donošenju odluka o kršenju ljudskih prava i ratnim zločinima da obavljaju javne funkcije.\nOn očekuje da međunarodna zajednica nametne neka od pomenutih rješenja\nMilanović: Komšić je u Vašingtonu predstavljao sebe, žao mi je zbog toga\nUdruženje Srba iz BiH\n"Nelegalni nastup Komšića uznemirava javnost"


NBG nastavlja sa poslovnim uspesima - OTP Leasing\nNBG nastavlja sa poslovnim uspesima\nфебруар 19, 2015 at 14:26\nIza NBG Leasing-a je još jedna uspešna godina. Naša kompanija je i u 2014. uspela da se izbori za još veće tržišno učešće uz porast profitabilnosti, što je potvrda ispravne poslovne procene o tome koji privredni sektori u vremenima krize imaju najveću perspektivu.\nU prethodnoj godini profilisali smo se kao lider na tržištu poljoprivredne opreme, na kome je zabeležen najveći pojedinačni rast. Izuzetan uspeh doneo je sa sobom tržišno učešće od čak 22%. NBG Leasing je uspeo da ostvari rast i u sektoru teretnih vozila, pa je kraj 2014. godine završio sa učešćem od oko 10% na srpskom tržištu. Na veoma atraktivnom lizing tržištu novih i polovnih vozila, svrstavamo se među pet vodećih firmi, a za to je zaslužno tržišno učešće od približno 10%.\nNBG Leasing je u prethodnoj godini nesumnjivo ostvario odlične poslovne rezultate, a uvereni smo da znamo gde leže razlozi uspeha. Prilagođavanje zahtevima tržištu u krizi, kao odlika fleksibilnosti u poslovanju, je najznačajniji razlog, uz neprekidno inoviranje lizing proizvoda i usluga. Naravno, korisnicima naših usluga veoma je važna i logistička podrška, koja se kreće od osiguranja, preko registracije vozila, ali i održavanja i jačanja veza sa pouzdanim dobavljačima i proizvođačima.\nZA PERIOD 1.2. – 28.2.2018\nPodrška beogradskom Svratištu za decu


Dobar odgovor ali i prvi izazovi za dualno obrazovanja tokom pandemije\nBeograd, 29.10.2020. - Organizovana prva onlajn konferencija o izazovima i mogućnosti u dualnom obrazovanju\nGrad Čačak prva opština u Srbiji koja ko-finansira projekat “Znanjem do posla”\nČačak, 27.10.2020. - Sporazum o saradnji potpisan između Grada Čačka i projekta „Znanjem do posla“ (E2E).\nBeograd, 26.10.2020. - Prvo mesto za projekat “Znanjem do posla” u okviru petog nacionalnog Euroguidance taкmičenja primera dobrih praksi.\nDobar odgovor ali i prvi izazovi za dualno obrazovanja tokom pandemije •\nGrad Čačak prva opština u Srbiji koja ko-finansira projekat “Znanjem do posla” •\n“Znanjem do posla” nacionalni prvak u karijernom vođenju i savetovanju •\nŠvajcarska podržava Srbiju sa dodatnih 1.3 miliona evra kroz novi projekat za bolje upravljanje fiskalnim rizicima\nŠvajcarski ambasador NJ.E. gospodin Urs Šmid sastao se sa švajcarskom poslovnom zajednicom u Srbiji\n22.10.2020 Local news\nČetiri webinara organizovana u okviru Platforme „Održivi razvoj za sve”\n21.10.2020 Local news


Prethodne sedmice, javnost je upoznata da je UNIQA osiguranje prvo u regionu koje je svojim klijentima omogućilo da procenu štete na imovini ili motornom vozilu obave u potpunosti onlajn uz pomoć Video - procene šteta.\nOvakav vid komunikacije omogućen je uz pomoć Videochat rešenja razvijenog od nemačke kompanije Purpleview, koju na našem tržištu zastupa ICTS DOO Beograd.\n- Od sredine 2017. godine mi zastupamo Purpleview u regionu i možemo reći da smo imali dobar uspeh od 2018. godine kada smo uradili prvu instalaciju za banku u Srbiji, a ove godine se to nastavilo sa instalacijom kod klijenata u Hrvatskoj i Srbiji. Ideja za video procenu šteta, došla je na jednoj demo prezentaciji video chat rešenja u UNIQA osiguranju, u prvi mah smo bili zatečeni pitanjem o mogućoj upotrebi video chat platforme za video procenu šteta. Posle prezentacije, razmotrili smo moguće opcije za rešenje i tu je sve počelo. Od tog trenutka je prošlo mnogo faza - od korišćenja postojećeg modula koji je dosta zavisio od internet konekcije, loših fotografija, do toga da je proizvođač prihvatio da napravi potpuno nov modul za fotografisanje u real time koji fotografiše u istoj rezoluciji koja je na kameri mobilnog uređaja - kažu u ICTS-u.\nPlatforma je potpuno WEB bazirana - klijentu nije potrebna dodatna aplikacija da bi asistirao procenitelju u fotografisanju, dovoljan je mobilni telefon ili tablet, browser i internet konekcija. Ono što je razlikuje od sličnih na tržištu je ceo set dodatnih funkcija koje pruža agentu/procenitelju: slanje i prijem fajlova, co-browsing, video identifikaciju, deljenje ekrana i interaktivni mod (klijent kroz browser može da popunjava formulare, word, excel dokumenta i slično).\nSem u video proceni i prijavi šteta, ovaj softver je upotrebljen u bankarskom sektoru za kreiranje virtuelnih filijala, koje omogućavaju klijentima da bez dolaska u banku završe razgovor sa svojim ličnim bankarom, popune formulare, a dokumenta dobiju na kućnu adresu na potpis.\n- Platforma podržava i Remote signature, ali ta oblast još nije zakonski regulisana u Srbiji, tako da kada i to bude rešeno, imaćemo 100% zaokružen proces u banci, osiguranju, javnoj upravi - kažu u ICTS-u.\nInženjeri ICTS DOO Beograd, od ove godine rade i na dodatnom razvoju, kreirajući WEB interfejse za monitoring i izveštavanje, koji će omogućiti korisnicima da pored upotrebe modula unutar aplikacije, dobiju i povratne informacije od klijenata, kreiraju statistiku za internu analizu i nadziru rad platforme u realnom vremenu.


Na desetine hiljada demonstranata okupilo se širom SAD u koordiniranim protestima sa zahtevom za dobijanje američkog državljanstva za milione imigranata.\nDemostranti su se okupili u Njujorku, Vašingtonu, San Francisku, Atlanti i brojnim drugim gradovima širom zemlje s namerom da izvrše pritisak na Kongres čiji senatori razmatraju predlog o reformi imigracionog zakona.\nPoslanici očekuje da će uskoro zaživeti zakon koji će utreti put za legalizaciju statusa imigranata koji godinama žive u SAD s privremenim ili bez dokumenata.\nVećina od, kako se procenjuje, 11 miliona imigranata bez regulisanog statusa u SAD-u su hispanci, a članovi Republikanske stranke su priznali da moraju da podržavaju neku vrstu dogovora o zakonu o imigrantima, ukoliko žele da osvoje više glasova od hispanaca, navode analitičari.\nPritisak za reformu imigracione politike usledili su posle predsedničkih izbora u kojima su hispano glasači velikom većinom podržali Baraka Obame kao predsedničkog kandidata kao i ostale demokratske kandidate, navodi BBC.


Nova Battlefield igra potvrđena za 2021. godinu, biće "ogromnih razmera" - PLAY!\nNova Battlefield igra potvrđena za 2021. godinu, biće “ogromnih razmera”\nDok traje najduži period čekanja između dve Battlefield igre, Electronic Arts je rešio da u najnovijem finansijskom izveštaju popriča malo o planovima za budućnost kompanije i same franšize.\nKao što je naznačeno ranije, Battlefield 5 naslednik će se pojaviti tokom naredne godine, s tim što je sada iznet konretni plan da igra izađe u susret prazničnoj sezoni, odnosno krajem druge polovine 2021. Na igri radi DICE, po običaju, a naziv igre još uvek nije otkriven javnosti, sa planiranim predstavljanjem za proleće naredne godine.\nOno što je naglašeno od strane direktora kompanije, Endrua Vilsona, je da će novi Battlefield biti ogromnih razmera. To je moguće zahvaljujući naprednim tehnologijama koje poseduju nove konzole, što će dozvoliti veliki skor u grafičkim detaljima. To će se verovatno odraziti i na broj igrača, pa bi u Battlefield maksimalna cifra od 64 igrača po meču sa Battlefield 2021 mogla biti probijena, kao što se i govori u glasinama.\nŠto se tiče ostalih noviteta kompanije Electronic Arts, za narednu fiskalnu godinu, u trajanju od aprila 2021. do marta 2022. godine, u planu je izdavanje 6(i više) naslova koji će biti dostupni next-gen konzolama. O tim igrama nije pruženo mnogo detalja, osim potvrde da se među njima nalazi i novi Need for Speed.\nRelated Items:Battlefield 2021, Battlefield V, EA, electronic arts, Need for Speed


vegetarijanci | Stil magazin\nNapravljena nova vrsta alge koja ima ukus slanine: Em zdravo, em ukusno!\nTim istraživača smatra da bi tržište vegeterijanaca i vegana bilo veoma zainteresovano.\nPrijavio ženu jer brani deci da jedu meso: Tera ih da budu vegetarijanci!\nPolicija je navela da nema razloga za pokretanje istrage\nŠta se dešava u telu kada prestanete da jedete meso: Sve prednosti i mane!\nIspitanici koji su izbacili meso iz ishrane smršali su u proseku 5 kg, pokazalo je američko istraživanje. Pritom nisu menjali rutinu vežbanja niti brojali kalorije\nDragana Ćosić: Moja odluka je bila da postanem vegetarijanka\nPoznata voditeljka nakon operacije tumora na mozgu odlučila je da promeni način ishrane, pa je prestala da jede meso, jer se njime hrani rak


Prijateljske košarka: Par iznenađenja - Sportske novosti\nNaslovna Sportske novosti Prijateljske košarka: Par iznenađenja\nPrijateljske košarka: Par iznenađenja\nJedan dan nakon što je pobedila ekipu Unicaje, Laboral je izgubio u meču sa Mursijom.\nOvie Soko imao je 16 poena i 10 skokova, a Facundo Campazzo koji je briljirao u Riju za ekipu Argentine zabeležio je 6 poena i 4 asistencije. Trevor Cooney je bio najefikasniji za Laboral postigavši 16 poena (4-7 za 3pt) dok je Rodrigue Beaubois postigao 14 poena.\nDuel turskih ekipa pripao je Bursi koja je pobedila Galatasaraj 76-72. Srpski internacionalac Vasilije Micić postigao je 16 poena, dok je Jordan Hamilton imao 14. Za Galatu je najefkiasniji bio kapiten Sinan Guler i Russ Smith koji su postigli po 14pt.\nCedi Osman i Deshaun Thomas postigli su gotovo polovinu poena svoje ekipe u pobedi Efesa nad Banvitom 87 – 71. Mladi turčin imao je 20 poena, dok je Thomas postigao 21. Sa druge strane Damian Kulig 18 pt a Jeremy Chapell 17 pt.\nPartizan je pobedio Steauu 67-61, a najefikasniji je bio osvajač medalje u Riju – Stefan Birčević sa 13 poena.\nPrethodni tekstKoje nam utakmice sutra možda “donose” po gol na obe strane?\nSledeći tekstViljem II potpisao slobodnog agenta


Pogledajte kako je Čedomir Jovanović dočekan u Beogradu nakon što je postao počasni građanin Sarajeva\nOkupljeni su počeli da uzvikuju “Čedo lopove”, a Jovanović im je poručio: “Sad kod Đilasa, plakaće mu djeca, možda čuju”.\nLider Liberalno demokratske partije je prišao predsjedniku Dveri Bošku Obradoviću u namjeri da se pozdravi, ali mu je Obradović poručio da “ako je za Vučića bolje da se ne pozdravlja”.\nZatim su okupljeni počeli da uzvikuju “Čedo lopove”, a Jovanović im je poručio: “Sad kod Đilasa, plakaće mu djeca, možda čuju”.\nRanije danas su narodni poslanici Dveri tokom protesta ispred ulaza u Skupštinu Srbije napali ministre i poslanike vladajuće većine. Predsjednica Skupštine Srbije Maja Gojković osudila je napad na poslanika Marjana Rističevića.\nPolicija je po nalogu nadležnih državnih organa privela 15 osoba koja su učestvovale u incidentu ispred Skupštine Srbije, saopštio je ministar unutrašnjih poslova Srbije Nebojša Stefanović.\nStefanović je kao “čist fašizam” ocijenio fizički nasrtaj Boška Obradovića i dijela pristalica Saveza za Srbiju na Marijana Rističevića i druge narodne poslanike koji su pokušavali da uđu u Skupštinu.\n“Fizičko obračunavanje sa ljudima i da ih uz to maltretirate, cepate, nasrćete na njih i pretite im batinanjem i svim drugim zato što misle drugačije od vas, nikada nije, neće i ne sme da bude dozvoljeno u našoj zemlji”, poručio je Stefanović.


Radionica za mlade " Oktobarski dani"\nPočetak/Društvo/Radionica za mlade “ Oktobarski dani“\nKancelarija za mlade Grada Niša u saradnji sa Regionalnom razvojnom agencijom „Jug“ organizuje Oktobarske dane radionica za mlade. Kako ističu sami organizatori, ideja je da se mladima u Nišu pruži prilika da kroz tri dana prođu različite obuke vezane za pisanje projekata, javni nastup, marketing.\n„Želeli smo da pružimo priliku mladim ljudima iz našeg grada da se dodatno usavrše, steknu neke nove veštine i da se međusobno povezuju. Srećni smo da na ovom projektu sarađujemo sa RRA Jug i ono što je jako važno istaći jeste da održavanje ovih radionica mlade ljude, a i sam Grad neće koštati ni dinara“ ,ističe Jovan Milić iz Kancelarije za mlade Grada Niša i dodaje: „Mladim ljudima je potrebna edukacija i oni vrlo često i sami pronalaze različite kurseve na internetu. Mladi ljudi žele da se usavršavaju i smatramo da je ovo idealna prilika za njih.“\nRadionice traju od 25.10. do 28.10.2021. i to u prostorijama Regionalne razvojne agencije Jug na keju u Nišu.\nPredavači su licencirani, tako da sve učesnike očekuju i sertifikati o učešću. Među predavačima su i : Tatjana Panić Živković, koja će držati radionicu vezanu za upravljanje projektima i Maja Virijević, koja će držati obuku iz oblasti marketinga.\nKrajnji cilj održavanja radionica jeste taj da se mladi učesnici dodatno usavrše i razviju svoje veštine.\nOrganizatori pozivaju sve zainteresovane mlade ljude uzrasta od 15 do 30 godina starosti da se prijave slanjem imena, prezimena i broja telefona na: kzm.nis@gmail.com\n„Pozivamo mlade ljude iz našeg grada da se prijave, da budu aktivni, nauče nešto novo, steknu nove prijatelje i da kasnije stečeno znanje primene u svom radu. Neka im ove radionice budu prva ulaznica za uspešnu karijeru u daljem razvoju“, ističu organizatori.\nKancelarija za mlade Grada Niša, osnovana je 29. novembra 2012. godine u okviru Službe za poslove Gradonačelnika Grada Niša. Od 2018. godine prelazi u Gradsku upravu u Sekretarijat za omladinu i sport, da bi od 2020. godine Kancelarija za mlade Grada Niša postala deo Gradske uprave za društvene delatnosti Grada Niša. Osnovana je sa ciljem da pruži podršku mladim ljudima u gradu.\nSa druge strane, RRA JUG je oformljena kao potreba svih činilaca da se aktivno uključe u rešavanje lokalnih problema i pospešivanje regionalnog razvoja. Kao takva sačinjena je od svih bitnih činilaca koji mogu da utiču na društveno-ekonomski razvoj najsiromašnijeg regiona u republici Srbiji, bilo da se radi o lokalnim samoupravama koji su direktno odgovorne ili o privrednim subjektima i organizacijama civilnog društva koje svojim aktivnostima u velikoj meri mogu da daju svoj doprinos regionalnom razvoju.\nOrganizato dodaju da će događaj biti organizovan uz poštovanje svih epidemioloških mera, a sve u cilju sprečavanja širenja zarazne bolesti Kovid 19.\nKancelarija za mlade radionice za made RRA Jug\nIzabrani omladinski delegati u UN u Nišu razgovaraju sa mladima


Objavljeno utorak, 11 septembar 2018 15:51\nOpštine Berane i Petnjica učestvovaće u akciji „Let’s do it Montenegro!“, kojom se 14. septembra obilježava Svjetski dan uklanjanja otpada. Pod sloganom „Nastavljamo drugačije“ inicijator i nosilac ove akcije u Crnoj Gori je Asocijacija za demokratski prosperitet – Zid, iz Podgorice.\nKako je najavljeno na zvaničnom sajtu Opštine Berane, ova akcija će obuhvatiti čišćenje zelenih površina kod gradske obilaznice i aerodromske piste.\n“Okupljanje učesnika i početak akcije je u petak 14. septembra, u 09.00 sati, na aerodromskoj pisti, u dijelu koji se nalazi u neposrednoj blizini gradskog groblja. Pozivamo sve organizacije, institucije, škole, klubove i kompanije, da budu dio ovog jedinstvenog događaja i uzmu učešće u najmasovnijoj akciji na svijetu”, istaknuto je na zvaničnom sajtu Opštine Berane.\nSličnim aktivnostima, ovogodišnjoj svjetskoj akciji će se pridružiti i građani opštine Petnjica.\nKako je najavljeno iz Odjeljenja za urbanizam, uređenje prostora, saobraćaj i zaštitu životne sredine, cilj akcije je da okupi što veći broj građana koji će kroz učešće u akciji dati doprinos uklanjanju nelegalno odloženog otpada.\n“Pozivamo sve građane dobre volje da se pridruže akciji i daju svoj doprinos, istaknuto je iz Odjeljenja petnjičke lokalne uprave.


Problemi za Lamparda, mora da ponudi dva igrača i novac za jednu od najvećih želja? - Sportske.net\nHoće li se u Čelsiju odlučiti na ovakav potez?\nLeto 2020 - ovo je nasjkuplji tim "slobodnjaka", biće borbe i za Srbina!PL - Jahanbakš "lepoticom" pokvario Čelsiju praznike, Vila beži sa dna!Čelsi ima najviše para u januaru, šta sve Lampsa čeka pod jelkom?Čelsi i Siti u klinču, meta je momak od 60 miliona!Još jedna selidba šampiona PL, da li je ovo najveći promašaj Čelsija?\nČelsi se sprema za velike kupovine u januaru, veliki broj igrača je na radaru kluba, a jedna od najvećih želja Frenka Lamparda je krilni fudbaler Kristal Palasa Vilfrid Zaha.\nSančo je prva želja kada su krilne pozicije u pitanju, ali je transfer engleskog reprezentativca u januaru malo verovatan, Borusija ima velike ambicije i neće se tek tako odreći jednog od najboljih, ali i najvrednijih igrača u ekipi.\nZato Zaha deluje kao realnija opcija, ali je veliko pitanje da li je i reprezentativac Obale Slonovače dostupan "Plavcima".\nNaime, Kristal Palas još uvek nije potpuno bezbedan kada je opstanak u pitanju i uprava kluba ne želi da se odrekne najboljeg igrača usred sezone.\nEngleski mediji prenose da bi Palas za bivšeg igrača Junajteda mogao da traži čak dva fudbalera "Plavaca", ali i novac, te i da bi eventualno tokom zimskog prelaznog roka mogli da pristanu na sledeću ponudu sa "Bridža", Miši Batšuaji, Olivije Žiru i određena svota novca!\nPomenuti dvojac jeste na izlaznim vratima Čelsija, ali će uprava londonskog kluba da pokuša da ukljući francuskog reprezentativca u ponudu za usluge Muse Dembelea iz Liona.\nVidećemo da li bi Batšuaji, koji je već igrao na "Selhrstu" kao pozajmljen igrač Čelsija i novac mogli da zadovolje upravu Kristal Palasa.


Istoričarka Marijana Toma kažu da su ratovi na prostoru bivše Jugoslavije iz devedesetih godina 20. veka danas nastavljeni “ratovima” između udžbenika istorije.\n“Udžbenici iz istorije u Srbiji selektivno i šturo prikazuju događaje, tendenciozno i namerno prikrivaju podatke, a ponekad ih i falsifikuju”, kazala je Toma na tribini “Udžbenici istorije u Srbiji: obrazovanje za pomirenje?” u Novom Sadu. Prema njenim rečima kroz udžbenike istorije razvija se ideja o “naciji-žrtvi”, što je najbolji mobilizatorski element za neke kasnije sukobe.\nPredsednik Izvršnog odbora Nezavisnog društva novinara Vojvodine (NDNV) Nedim Sejdinović rekao je da je “nacionalistička mitomanija” iz devedesetih godina prisutna i u 21. veku. “Sve to dovelo je do toga da je društvo zapravo rezervoar nasilja i da je dovoljna samo mala varnica pa da požar ponovo plane”, ocenio je Sejdinović.\nPo njegovim rečima, katedre za istoriju na univerzitetima u Beogradu i u Novom Sadu su uglavnom “rasadnici nacionalističke mitomanije”.


Početna / vesti / infrastruktura / USKORO NASTAVAK RADOVA NA OBILAZNICI – Piskavice preko reda\nU toku leta nastaviće se izgradnja obilaznice koja bi trebalo da rastereti i učini bezbednijim saobraćaj kroz Osečinu. Kako još uvek nisu u potpunosti rešeni imovinski od mesta do koga je urađena prva faza (uzvodno od mosta na Jadru u Ulici cara Lazara i novog puta za pogone „Marcipana”) prva deonica druge faze za sada će biti preskočena, a radovi će biti izvedeni u Ulici Vuka Karadžića, koja će biti valjano uređena, a samim tim i naselje Piskavice, kako se popularno naziva ovaj deo Osečine.\n– U dužini od 200 metara biće urađena kompletna infrastruktura, dakle vodovod, fekalna i kišna kanalizacija i ulična rasveta, zatim kolovoz širine šest metara, kao i trotoari od dva, odnosno 1,5 metara – kaže Veličko Marković, opštinski inspektor. On je u ime opštine bio član Komisije za javne nabavke Ministarstva privrede Republike Srbije, koje je naručilac posla i u najvećem delu investitor predstojećih radova.\nIzvođenje radova, posle sprovedenog tendera i odluke Komisije u prostorijama Ministarstva u Vlajkovićevoj ulici u Beogradu, povereno je preduzeću „Autotransport” iz Valjeva, čija je ponuda bila najpovoljnija među pet učesnika. Zanimljivo je da je procenjena vrednost radova od strane investitora iznosila oko 17 miliona, ali da su u trci za dobijanje posla ponuđači ”oborili” cenu za nekoliko miliona – do 11,1 milion dinara bez poreza na dodatu vrednost, odnosno 13,3 miliona dijnara sa PDV. Rok za izvođenje radova je 60 kalendarskih dana nakon isteka prava na žalbu koje imaju ostali učesnici u postupku javne nabavke.\nPrethodna: ODELJENJE BIBLIOTEKE U PECKOJ – Uređeno i moderno opremljeno\nSledeća: PREDSAJAMSKE AKTIVNOSTI – Ako omane šljiva, neće šljivovica\noglasi & obaveštenja (25)


Manji susedi treba da budu zabrinuti zbog naoružavanja Srbije - Svet - Dnevni list Danas\nPočetna » Svet » Manji susedi treba da budu zabrinuti zbog naoružavanja Srbije\nJanuš Bugajski, viši saradnik Fondacije Džejmstaun iz Vašingtona i stručnjak za Balkan, za Danas\nIvana Šundić Mihovilović06.12.2021. 09:50\n– Odlučeno je da se pozove nekoliko nazadnih demokratija zato što su važni saveznici i što bi njihovo isključenje sa samita poslalo negativan signal nezainteresovanosti ili zanemarivanja, kaže u razgovoru za Danas Januš Bugajski, viši saradnik Fondacije Džejmstaun iz Vašingtona i stručnjak za Balkan, komentarišući to što je i Srbija na kraju pozvana na Samit za demokratiju koji 9. I 10. decembra organizuje predsednik SAD Džozef Bajden.\nBugajski dodaje da su Srbija i Kosovo pozvane delimično i zato da „pokažu da mogu da napreduju u svojim bilateralnim odnosima uporedo sa demokratskim razvojem. Učešće Srbije na Samitu, takođe, pokazuje da zemlja pripada transatlantskoj zajednici, a ne ruskoj imperijalnoj Evroaziji“.\n*Međunarodni institut za bezbednost iz Beograda saopštio je da će SAD u januaru uvesti sankcije pojedincima sa Balkana na osnovu akta Magnitskog. Sankcije će, kako se navodi, biti uvedene delu političke i poslovne zajednice u Srbiji, Republici Srpskoj, Crnoj Gori i na Kosovu? Možemo li da pretpostavimo ko je na spisku?\nNijedno ime nije javno objavljeno, ali ako se prikupi dovoljno dokaza, onda bi ova inicijativa mogla da ukaže na političare i biznismene umešane u korupciju velikih razmera, organizovani kriminal ili represiju u prošlosti i ratne zločine. Sankcije bi mogle da obuhvate zabranu putovanja u SAD, zamrzavanje imovine u bankama na Zapadu i zaplenu imovine u Sjedinjenim Državama. Odgovornost za kriminalne i destabilizujuće aktivnosti bi trebalo da pomogne razvoju vladavine prava i pluralističke demokratije u svakoj balkanskoj državi.\n*Srbija se ubrzano naoružava. Da li susedi Srbije u regionu treba da budu zabrinuti zbog toga?\nManji susedi Srbije ne samo da treba da budu zabrinuti, već bi trebalo i da preispitaju svoje odbrambene stavove i vojne sposobnosti. Veliki deo srpskog naoružanja nabavlja se od Rusije i Kine i nije dovoljnog obima ili kvaliteta da bi se suprotstavio američkim ili NATO snagama, ali bi se moglo koristiti u slučaju lokalnih ili ratova manjih razmera u Bosni, Crnoj Gori ili na Kosovu. Međutim, veći deo vojnog jačanja Beograda je politički čin da se demonstrira da je Srbija najjača regionalna država i da ima moćne saveznike u Rusiji i Kini. Beograd na taj način služi interesima Moskve i Pekinga u projektovanju svoje moći protiv Zapada.\n*Da li su SAD konačno spremne da ulože dovoljno političkog kapitala za stabilizaciju BiH na duge staze?\nDa bi uložile dovoljno političkog i diplomatskog kapitala za trajnu stabilizaciju BiH, SAD ne bi trebale samo da se zalažu za izbornu reformu, već i za velike ustavne promene i smanjenje, neutralizaciju ili eliminaciju paralizirajućeg sistema dva entiteta. Trenutno ne vidim tako potpunu posvećenost, ali paradoksalno što se više Milorad Dodik i krugovi oko njega budu zalagali za secesiju, Vašington će se više uključivati u osiguravanje državnosti i teritorijalnog integriteta Bosne.\n* Da li će nova nemačka vlada konačno zauzeti proaktivniji odnos prema vlastima u Srbiji? Takođe, kakav odnos Berlina možemo očekivati prema Moskvi?\nNe vidim neke veće promene u nemačkoj politici prema Balkanu. Berlin i EU u celini teško da će zauzeti oštriji pristup prema vladi u Srbiji bez američkog vođstva. Takođe imam malo poverenja u novog nemačkog kancelara čija Socijaldemokratska partija tradicionalno zauzima meku liniju pomirenja prema Rusiji i mnogo je manje otvorena od Zelenih po pitanju ljudskih prava i demokratije. Moskva će iskoristiti slabosti i podele u nemačkoj koalicionoj vladi u svoju korist, a takođe će nastojati da stvori razdor između Berlina i Vašingtona.\nBalkanJanuš BugajskiSamit za demokratijuBeogradVašington\nU snažnoj eksploziji koja je teško oštetila danas hotel u glavnom gradu Kube Havani stradalo je najmanje osam ljudi a oko trideset je povređeno, javili su zvaničnici.\nManje od trećine Amerikanaca odobrava ekonomsku politiku predsednika DŽoa...\nPredsednik SAD Džo Bajden će u nedelju virtuelno razgovarati...


Vreme danas: Veoma toplo i vetrovito, i sutra temperatura iznad proseka - Sputnjik Srbija\n20:42 18 Jun 2021\nVreme danas: Veoma toplo i vetrovito, i sutra temperatura iznad proseka\n00:01 22.01.2021 (osveženo 06:54 22.01.2021) Preuzmite kraći link\nVremenska prognoza za petak 22. januar\nU Srbiji veoma toplo i vetrovito, sa dnevnom temperaturom znatno iznad proseka.\nVremenska prognoza u gradovima širom Srbije, petak, 22. januar.\nU košavskom području i na planinama, u subotu i nedelju posle podne, duvaće umeren i jak južni i jugoistočni vetar, povremeno sa olujnim udarima.\nU toku noći nedelju na ponedeljak i u ponedeljak naoblačenje sa kišom i padom temperature koje će prvo zahvatiti severne i zapadne predele Srbije. U brdsko-planinskim predelima padaće sneg, a u ponedeljak posle podne prelazak kiše u sneg očekuje se i u nižim predelima.\nVetar će biti u skretanju na severozapadni i zapadni, a sa prolaskom fronta kratkotrajno će imati i jake i olujne udare.\nDo kraja perioda oblačno, mestimično sa snegom i hladno, u nižim predelima uz formiranje manjeg snežnog pokrivača, od 2 do 10 centimetara, a na planinama uz povećanje za novih 15 do 20 centimetara.


Ambasador Švajcarske u Srbiji u poseti NTP Beograd – Naučno-tehnološki park Beograd\nAmbasador Švajcarske u Srbiji u poseti NTP Beograd\nNJ.E. Urs Schmid, ambasador Švajcarske Konfederacije u Srbiji posetio je danas Naučno-tehnološki park Beograd i upoznao se sa radom prvog naučno-tehnološkog parka u Srbiji, čiji razvoj od osnivanja podržava Vlada Švajcarske.\nU poseti su uz ambasadora bili i Mr. Richard Kohli direktor Švajcarske kancelarije za saradnju u Srbiji, kao i Lukas Lanzrein, ataše u Ambasadi Švajcarske u Beogradu..\nGostima je predstavljen razvojni put Parka, koji je od osnivanja 2015. godine podržao više od 100 kompanija u razvoju i komercijalizaciji inovativnih proizvoda i usluga, uz isticanje velike podrške Vlade Švajcarske na tom putu. Zahvaljujući dobro ostvarenim rezultatima u uspostavljanju NTP Beograd kroz projekat “NTP Beograd – Novi izvozni instrument Srbije”, Vlada Švajcarske Konfederacije je na inicijativu Vlade Republike Srbije, sa 3,9 miliona evra, podržala i dalji razvoj inovacija i stvaranje mreže naučno-tehnoloških parkova u Srbiji kroz projekat “Tehnopark Srbija 2 – podsticanje izvoza kroz razvoj tehnoloških parkova”. Projekat je započeo krajem 2019. godine, a u okviru njega se sprovodi i poseban program podrške Raising Starts, namenjen startapima u najranijim fazama razvoja, kroz koji će u neredne 3 godine biti podržano osnivanje i razvoj do 100 novih startap kompanija u Beogradu, Nišu i Čačku.\nFokus će tokom projekta biti i na deljenju znanja i prenosu iskustva lokalnim partnerima u novoosnovne naučno-tehnološke parkove u Nišu i Čačku, kako bi se i u ovim regionim podstaklo osnivanje i razvoj novih startap kompanija.\nŠvajcarska delegacija obišla je i neke od kompanija članica NTP Beograd: B2Bee, Desing Taste Center, NovelIC, Easy aerial, Anora, Educated. Kompanije su prezentovale svoj rad, inovacije koje razvijaju i predstavile u kojoj meri i u kom delu im najviše znači podrška NTP Beograd za ubrzan razvoj svog poslovanja.


RTCG - Radio Televizija Crne Gore - Nacionalni javni servis :: Politika :: Njemačka jedan od ključnih partnera\n26. 10. 2020. 15:50 >> 17:10 3\nKRIVOKAPIĆ - VEBER\nNjemačka jedan od ključnih partnera\nMandatar Zdravko Krivokapić saopštio je da je ohrabren stavovima važnih partnera po pitanju budućnosti Crne Gore i poručio da je pred nama mnogo posla. On se danas sastao sa Norbertom Bekman-Dirkesom, direktorom Konrad-Adenauer-Stiftunga za Crnu Goru, kao i sa ambasadorom Njemačke Robertom Veberom.\n"Danas sam imao dug, izuzetno sadržajan i veoma prijatan razgovor sa Norbertom Bekman-Dirkesom, direktorom Konrad-Adenauer-Stiftung za Crnu Goru. Ohrabren sam stavovima važnih partnera po pitanju budućnosti Crne Gore. Pred nama je mnogo posla, ali to garantuje rezultat", napisao je Krivokapić na Tviteru.\n"Njemačku vidim kao jednog od ključnih partnera na evropskom putu Crne Gore. To sam i danas potvrdio ambasadoru Njemačke Robertu Veberu sa kojim sam imao dobar i sadržajan razgovor!", napisao je Krivokapić.\nZdravko Krivokapić Norbert Bekman-Dirkens\n27. 11. 2020. 22


Ministarka Gërvalla nastavlja bilateralne sastanke sa svetskim šefovima diplomatija u Njujorku\nU nastavku sastanaka na marginama Generalne skupštine Ujedinjenih nacija u Njujorku, ministarka inostranih poslova i dijaspore Republike Kosovo, gđa. Donika Gërvalla održala je odvojene sastanke sa svojim kolegama iz Andore, Gambije i Haitija.\nTokom sastanka koji je imala sa ministarkom inostranih poslova Andore, gđom. Maria Ubach Font, imale su priliku da razgovaraju o bilateralnim odnosima i mogućnostima za produbljivanje saradnje u korist obe zemlje. Zajedno su se složile da se usredsrede na razmenu kulturnih iskustava, kao i na programe za mlade.\nNa bilateralnom sastanku sa njenim kolegom iz Gambije, g. Mamadou Tangara, dvojica ministara pohvalili su veoma dobre odnose dve zemlje i razgovarali o tome kako mogu produbiti saradnju u oblastima od zajedničkog interesa. Ministar Tangara je takođe ponovio stav podrške svoje države o Kosovu.


Portugal razmatra nova ograničenja zbog korone – Krstarica\nTanjug 17. novembra 2021. 22:15\nLISABON – Portugal, iako jedna od zemalja sa najvišom stopom vakcinacije, razmatra nova ograničenja kako bi se suprotstavila širenju epidemije kovida-19 i rekordnom broju novoobolelih i hospitalizacija od početka školske godine.\n„Treba odrediti koje su mere potrebne da ne dozvolimo skok broja obolelih“, rekla je portparolka vlade Marijana Vieira da Silva lokalnim medijima u Lisabonu.\nPredsednik republike Marselo Rebelo de Sousa ocenio je u utorak da je neizbežno obavezno nošenje maski i napolju. Mera uvedena u oktobru 2020. ukinuta je 13. septembra. Nošenje maski je ipak preporučeno na skupovima i kada nije moguće održati razmak.\nPortugal je danas zabeležio novi rekord sa 2.527 novozaraženih za 24 sata i prešao je prag od 500 hospitalizacija, rekordnih od početka septembra, pokazuju najnoviji podaci zdravstvenih vlasti.\nSocijalistički premijer Antonio Cošta je nagovestio da bi zemlja mogla ponovo uvesti neke mere, posebno uoči praznika krajem godine.\n„Odmah treba reagovati… Što kasnije se pokrenemo, biće više rizika“, upozorio je, ali i isključio mogućnost uvođenja vanrednog stanja koje je bilo na snazi šest meseci između novembra i aprila.


Košarkaški klub Mega Mozzart » GLOGOVAC: „DOBRO SE POZNAJEMO SA CIBONOM“\nGLOGOVAC: „DOBRO SE POZNAJEMO SA CIBONOM“\nKošarkaši Mega Leksa i Cibone će u sredu od 20:30 časova u po treći put ove sezone odmeriti snage, ovog puta u okviru 9. kola D grupe Košarkaške Lige šampiona. Domaćin će biti zagrebačka ekipa koja će u Sportskom centru „Dražen Petrović“ dočekati Megu koja je na meč otputovala bez povređenog Alfe Kabe, kao i Kostje Mušidija koji je zbog bolesti ostao u Beogradu.\nTrener Mega Leksa Dejan Milojević ističe da će ekipa morati da odigra daleko kvalitetnije nego u prethodnim mečevima:\n– Trenutno se nalazimo u seriji gostovanja i pri tome imamo zdravstvenih problema zbog kojih neće igrati Kaba i Mušidi. Prethodno smo izgubili za nas veoma bitan meč u Skoplju protiv Karpoša a već nas očekuje put u Zagreb. Cibona je vrlo kvalitetna ekipa koju predvodi fantastični Žižić. Igrali smo sa njima dva puta ove sezone i znamo šta nas očekuje. Moraćemo da odigramo daleko kvalitetnije u odnosu na prethodne mečeve. Bitno je da pronađemo način da branimo Žižića bolje nego što smo to uradili u poslednjem meču u Mitrovici. Ukoliko to uspemo, onda verujem da možemo da dođemo u situaciju da se borimo za pobedu u Zagrebu koja bi nam puno značila za samopouzdanje,\nObe ekipe ulaze u ovaj susret sa identičnim skorom u Ligi šampiona, po dve pobede i šest poraza. U prva dva meča ove sezone, svaka ekipa je ostvarila po jednu pobedu. U okviru 2. kola Lige šampiona, Mega Leks je u Sremskoj Mitrovici slavio sa 81:79 dok je pre nešto više od nedelju dana Cibona slavila u Sremskoj Mitrovici sa 71:82 u okviru 12. kola ABA lige. Mega i Cibona su do sada odigrale 8 mečeva u oba takmičenja uz skor 5-3 za Megu. U poslednjim mečevima pred ovaj susret, Mega je izgubila u Skoplju od ekipe Karpoš Sokoli sa 75:72 dok je Cibona slavila protiv Krke 88:65.\nStefan Glogovac je izjavio da se dve ekipe dobro poznaju:\n– Dobro se poznajemo sa ekipom Cibone jer se sastajemo već treći put ove sezone. U pitanju je veoma kvalitetna ekipa koja beleži odlične rezultate u ABA ligi. Pokušaćemo da zaustavimo njihove najbolje igrače Žižića i Šakića, čime bi znatno povećali naše šanse za pobedu. Imamo problema sa povredama, ali to ne sme da nas zaustavi već mora dodatno da nas motiviše da damo sve od sebe i pokušamo da dođemo do pobede u Zagrebu,\nUtakmica 9. kola D grupe Košarkaške Lige šampiona između Cibone i Mega Leksa je zakazana za utorak od 20:30 uz direktan prenos na TV Arena Sport.\nMILOJEVIĆ: „NAŠE NEISKUSTVO DOŠLO DO IZRAŽAJA“\nSLABO DRUGO POLUVREME MEGE, CIBONA SLAVILA U ZAGREBU


Kancelarija USAID-a za međunarodnu pomoć u nesrećama odgovorila na vanrednu situaciju izazvanu poplavama u Srbiji | U.S. Agency for International Development\nHome » News & Information » Press Releases » Kancelarija USAID-a za međunarodnu pomoć u nesrećama odgovorila na vanrednu situaciju izazvanu poplavama u Srbiji\nKancelarija USAID-a za međunarodnu pomoć u nesrećama odgovorila na vanrednu situaciju izazvanu poplavama u Srbiji\nPoplave u Obrenovcu, Srbiji\nFriday, Maj 23, 2014\nObilne kiše koje su počele sredinom maja 2014. prouzrokovale su poplave i klizišta na širokom prostoru zapadne i jugozapadne Srbije, posebno u oblasti grada Beograda, kao i u oblastima Kolubare, Mačve i Morave. Ove padavine - zajedno sa već visokim vodostajem reka zbog poplava nastalih u južnim i istočnim delovima zemlje dve nedelje ranije- bile su uzrok smrti 16 osoba a preko 300 domova je poplavljeno. Poplave su takođe oštetile javnu infrastrukturu, uključujući železnicu i puteve, i prekinule snabdevanje strujom preko 300.000 ljudi, sudeći prema izveštajima međunarodnih medija.\nVlada Srbije je 15. maja proglasila vanredno stanje i zatražila međunarodnu pomoć radi ublažavanja posledica poplava. Specijalni timovi za vanredne situacije Vlade Srbije, vojska Srbije, opštinske vatrogasne brigade i Crveni krst Srbije radili su na ojačavanju nasipa, evakuisali preko 6.000 žitelja oblasti pogođenih poplavama i pružili druge vrste pomoći ugroženom stanovništvu.\nAmerički ambasador u Srbiji Majkl Kirbi je 16. maja iskoristio svoje ovlašćenje i zatražio pružanje pomoći u vanrednoj situaciji. Kao odgovor na to, Kancelarija USAID-a za međunarodnu pomoć u nesrećama (USAID/OFDA) obezbedila je preko misije USAID-a u Srbiji 100.000 dolara Crvenom krstu Srbije za potrebe nabavke neophodne opreme uključujući i opremu za evakuaciju ugroženog stanovništva.\nZaposleni u USAID/OFDA stigli su u Beograd 19. maja kako bi posetili poplavljene oblasti i pružili podršku koordinacionim aktivnostima, a 20. maja obezbeđeno je još 50.000 dolara kako bi se nabavili savremeni spasilački čamci i time pospešilo reagovanje u vanrednim okolnostima.\nU Srbiji često dolazi do poplava usled sezonskih kiša. USAID/OFDA je prethodno pomogla u saniranju posledica poplava 2005. i 2010. godine.


Nastava se odlaže i na fakultetima PU\nOdlaganje nastave zbog suzbijanja širenja korona virusa, odnosi se i na fakultete Univerziteta u Prištini sa privremenim sedištem u Kosovskoj Mitrovici, potvrdila za Radio Kontakt Plus, Mira Gurešić, šefica kabineta rektora.\nPrištinski univerzitet u KM (Foto Kontakt)\nNa sastanku kolegijuma Univerziteta, održanom juče, odlučeno je da se kompletna nastava odloži od ponedeljka, 16. marta.\n„Fakulteti su danas preuzeli sve mere u cilju obaveštavanja studenata i zaposlenih, a u cilju odbrane od virusa. Dakle, to su mere koje je preporučilo Srpsko lekarsko društvo i ostale institucije Srbije. Kod svih bi trebalo da su istaknute mere upozorenja u smislu održavanja higijene i postupaka, ukoliko se nađete u situaciji da je neko zaražen“, kazala je Gurešić.\nDodala je da se radi samo o pomeranju nastave, odnosno predavanja i ispita za dve nedelje, te da će propušteno biti nadoknađeno.\n31.03.2020 U srpskim sredinama 5 slučajeva Kovida-19 (325)


Bazna inflacija u SAD u junu na jednoipogodišnjem maksimumu\nTanjug 11. jula 2019. 16:00\nVAŠINGTON – Bazna inflacija u Sjedinjenim Državama zabeležila je u junu najveći rast u skoro godinu i po dana usled solidnog povećanja cena niza proizvoda i usluga.\nAmeričko Ministarstvo za rad je saopštilo danas da je bazna inflacija, iz koje se izuzimaju volatilne komponenete poput cena hrane i energije, porasla za 0,3 odsto prošlog meseca, prenosi agencija Rojters.\nTo je najveće mesečno povećanje od januara 2018. godine, nakon četiri uzastopna meseca rasta od po 0,1 posto. Baznu inflaciju je podstakao snažan porast cena odeće, polovnih automobila i kamiona, nameštaja za domaćinstva, a poskupeli su i troškovi zdravstvene zaštite i najam nekretnina (renta).\nU junu je bazni indeks potrošačkih cena povećan za 2,1 odsto u odnosu na isti mesec prošle godine, nakon što je u maju zabeležio rast od 2,0 procenta.\nOpšta inflacija je u junu porasla za 0,1 posto, koliko je iznosila i u maju, a prigušilo ju je pojeftinjenje benzina i hrane. Potrošacke cene su u junu bile veće za 1,6 odsto u odnosu na isti mesec 2018. godine, dok su u maju na godišnjem nivou beležile rast od 1,8 procenata.\nRazočarali podaci o kineskom izvozu i uvozu za septembar\nUdruženje CarGo broji 750 hiljada članova, najveće udruženje gradjana u zemlji


Nezaposlenost dostigla novi rekord u Francuskoj\nUprkos znacima ekonomskog oporavka u prvom kvartalu, 3,53 miliona ljudi je aprila tražilo posao, 26.200 više nego marta ( 0,7%), objavilo je u ponedeljak Ministarstvo rada.\nUključujući nezaposlene koji imaju mali, ali nedovoljan biznis, aprilski rast je razmera neviđenih od 2013. godine (+54,100, + 1,00%). Ukupno su sada 5,34 miliona ljudi u Francuskoj u potrazi za poslom, koliko nikada pre.\nPosle propasti klasičnepolitike zapošljavanja, na osnovu ugovora o radu, Vlada se oslonila na "sporazum o odgovornosti", na osnovu kojeg daje 40 milijardi evra do 2017. godine za podsticanje preduzeća da zapošljavaju, obučavaju i investiraju.\nU početku, Vlada se nadala stvaranju 500.000 novih radnih mesta, ali Oland je i sam priznao da sporazum "nema efekta na srednji rok", ali ne isključujući da "potom sledi korist".\nMeđutim, ministar rada Fransoa Rebsamen tvrdi u saopštenju objavljenom u ponedeljak da je "ipak, potrebno nekoliko meseci pre no što jačanje (privredne) aktivnosti donese zapošljavanje".


Šebek (SSP): Bilo je pritisaka na birače, na subotičke adrese stizali fantomski pozivi za glasanje\n„Na mnoge subotičke adrese su stizali pozivi za glasanje za osobe koje nikada nisu živele na tim adresama, a bilo je i pritisaka na zaposlene u javnim preduzećima da izađu na glasanje, uz pretnje otkazom“, izjavio je danas predsednik Gradskog odbora Stranke slobode i pravde (SSP) u Subotici Robert Šebek.\n„Samo neki od poziva stizali su u ulicu Adolfa Singera, dok je u zgradi u Lovre Bračuljevića 35 fantomskih stanara dobilo poziv, koji nikada nisu živeli tamo, zatim Batinska ulica i druge“, rekao je Šebek u sedištu ove stranke.\nOsim toga, dodaje, bilo je i pritisaka na one koji su zaposleni u javnim preduzećima „ne samo da izađu na glasanje, nego i zbog kapilarnih glasova“.\n„Do 17 časova je SNS imao neku listu, a nakon 17 časova su zivkali ljude iz javnih preduzeća da izađu na glasanje, uz pretnje otkazom. To je provereno“, tvrdi Šebek.\nOn je rekao i da je svaki glas koji je njihova koalicija dobila u gradskim ili prigradskim naseljima – glas dobijen bez pretnje, ucene i kupovine glasova.\n„Zadovoljni smo izborima. Prvi put na ovim izborima, u koaliciji „Ujedinjeni za pobedu Srbije”, čiji je nosilac bila Marinika Tepić, osvojili smo 12 odsto, što je veliki uspeh. I ako tome dodamo da smo u gradu drugi, da smo na 70 odsto biračkih mesta ’tukli’ SVM, mislim da je to veliki uspeh“, ocenio je Šebek.\nIstovremeno, predsednički kandidat ove koalicije, Zdravko Ponoš, u Subotici je osvojio malo više od 18 odsto glasova.\n„Izlaznost je bila dosta mala i to je realna slika Subotice, ne zato što puno ljudi ne želi da glasa, nego je mnogo ljudi napustilo Suboticu u potrazi za boljim životom. Izlaznost u Subotici od 52 odsto je mnogo manja nego na nivou republike. Ako uporedimo rezultate, SNS je imao 37,6 odsto, SVM 21 odsto, a ujedinjena opozicija 12 odsto“, naveo je Šebek.\nOn je, upoređujući ovogodišnje rezultate sa izbornim rezultatima iz 2020. godine, rekao da je SNS dobio 8,5 odsto, a SVM 4 odsto manje glasova.\n„To je pokazatelj da ljudi nisu zadovoljni vladajućom koalicijom i nadam se da će u buduće procenti ovih stranaka padati“, rekao je Šebek, podsetivši da je izbornom danu prethodila „opsada Subotice“, i da je više od 100 autobusa došlo na miting predsedničkog kandidata SNS-a koji su, kaže, bili „nepropisno parkirali na Senćanskom putu“.\nS tim u vezi, najavio je da će ova stranka proveriti koliko kazni su policajci ispisali za vozače ovih autobusa.\nĐorđija Aksentijević je ispred Pokreta slobodnih građana rekla da tokom samog izbornog dana nije bilo velikih problema u Subotici, „uprkos tome da je jedan od istaknutih članova SNS-a, Milimir Vujadinović, učinio određene propuste koji su potpuno nejasni”, čime je naneo veću štetu svojoj stranci nego svima drugima.\nNaime, „on je od strane Gradske izborne komisije zamoljen da ne ugrožava izborni proces i da se skloni“, kaže Aksentijević.\nPrema njenom mišljenju, međutim, izbori nisu bili regularni iako na sam izborni dan nije bilo velikih problema.\n„Ono što je prethodilo izborima je blokada medija, korišćenje javnih resursa u svrhu promovisanja jedne stranke, pritisak na ljude, čak postoji sumnja da je bilo i kupovine glasova“, rekla je Aksentijević.\nI po njenoj oceni, izbori pokazuju da u Subotici SNS pada i da je SVM kao njihov koalicioni partner sve značajniji u dogovorima koji i dalje funkcionišu i daju rezultate.\nĐorđija Aksentijević Izbori 2022. PSG Subotica Robert Šebek SNS Subotica SSP Subotica


Ministar prosvete u poseti Institutu za krmno bilje – Kruševac PRESS\nAutor Redakcija\t Poslednje ažuriranje 13.07.2017.\nMinistar prosvete, nauke i tehnološkog razvoja Mladen Šarčević i pomoćnik ministra za međunarodnu saradnju i evropske integracije prof. dr Viktor Nedović posetili su Institut za krmno bilje Kruševac.\n”Naučno istraživački rad ne znači mnogo ako se ne primenjuje u praksi, zbog toga velike napore ulažemo u transferznanja iz nauke u praksu”, naglasio je Lugić i ukazao data ustanova veoma uspešno bavi i proizvodnjom semena, krmnog bilja i drugog repromaterijala. On je dodao i da je Institut pozvan da učestvuje u jednom međunarodnom projektu u ovkviru Horzonta 2020.\n”Vi ćete im biti važan i neophodan partner u radu”, dodao je Šarčevi i poručio da Institut za krmno bilje Kruševac ima punu podršku resornog Ministarstva.\nInstitut za krmno biljeKruševacMinistar prosvetePoljoprivredni fakultet


U Srpskoj je počelo sprovođenje mjere rada osuđenika u javnom interesu, rekao je Srni pomoćnik ministra pravde Republike Srpske Pero Dunjić.\n- U Osnovnom sudu Doboj održan je sastanak predstavnika Ministarstva pravde Republike Srpske i Komunalnog preduzeća "Progres", uz prisustvo osuđenog lica kojem je izrečena mjera rada u javnom interesu. Bio je to prvi sastanak radi utvrđivanja programa, načina i dinamike izvršenja ove alternativne krivične sankcije u Republici Srpskoj - rekao je Dunjić.\nDunjić je istakao da je Ministarstvo pravde Republike Srpske u proteklom periodu preduzelo niz aktivnosti na stvaranju uslova u lokalnim zajednicama za izvršenje mjere rada u javnom interesu, imajući u vidu činjenicu da se ovakav rad izvršava u mjestu prebivališta osuđenog lica.\n- U Ministarstvu pravde Republike Srpske ne krijemo zadovoljstvo zbog činjenice da je ovim činom započelo izvršenje ove vrste krivične sankcije, prvi put u istorijatu sistema izvršenja krivičnih sankcija - naveo je Dunjić.\nPrema njegovim riječima, na osnovu prijava pravnih subjekata, potpisani su ugovori o međusobnoj saradnji, nakon čega je sačinjena lista onih subjekata koji ispunjavaju uslove i kod kojih se može izvršavati mjera rada u javnom interesu.\n- Izražavamo veliku zahvalnost javnim preduzećima, javnim ustanovama i organizacijama Crvenog krsta iz Republike Srpske, koji su, kao partneri Ministarstva pravde Srpske, prepoznali društveni značaj i potencijal rada u javnom interesu. Pozivamo i ostale pravne subjekte koji ispunjavaju uslove da se prijave na javni poziv za učešće u realizaciji mjere rada u javnom interesu - naveo je Dunjić.\nRad u javnom interesu je svaki društveno koristan rad kojim se ne vrijeđa ljudsko dostojanstvo i koji se ne vrši s ciljem sticanja dobiti.\nOvakav rad ne može biti kraći od 60 časova, niti duži od 360 časova i određuje se za vrijeme koje ne može biti kraće od mjesec dana, niti duže od šest mjeseci, te ne može biti duži od 60 časova u toku mjeseca.\n540 glasova 15%


POKRAJINSKA VLADA OPREDELILA 41 MILION DINARA ZA 61 PROJEKAT VISOKOOBRAZOVNIH USTANOVA U AP VOJVODINI – Pokrajinski sekretarijat za visoko obrazovanje i naučnoistraživačku delatnost\nPOKRAJINSKA VLADA OPREDELILA 41 MILION DINARA ZA 61 PROJEKAT VISOKOOBRAZOVNIH USTANOVA U AP VOJVODINI\n3. jula 2019. Urednik Vesti 0\nPokrajinski sekretar za visoko obrazovanje i naučnoistraživačku delatnost prof. dr Zoran Milošević uručio je danas rešenja predstavnicima visokoobrazovnih ustanova iz AP Vojvodine koje su dobile sredstva u visini od 41 milion dinara za 61 projekat, a na osnovu tri javna konkursa. Reč je o konkursima: za finansiranje naučnoistraživačkih projekata nacionalnih manjina – nacionalnih zajednica u Autonomnoj pokrajini Vojvodini, za projekte koji se bave istraživačko-umetničkim stvaralaštvom u oblasti umetnosti i kratkoročne projekte od posebnog interesa za održivi razvoj u Autonomnoj pokrajini Vojvodini.\nObraćajući se prisutnima sekretar Milošević se zahvalio članovima stručnih saveta koji su ocenjivali pristigle prijave, a pri tom nisu imali pravo da i sami učestvuju na raspisanim konkursima i naglasio da je ponosan na činjenicu da je pre dve godine insistirao i na raspisivanju umetničko-istraživačkih projekata.\n„Danas ovi projekti predstavljaju posebnost na kojoj nam zavidi i Akademija umetnosti u Beogradu, jer su proistekli iz interakcije i produkt su javne politike u kojoj smo slušali jedni druge“, rekao je sekretar Milošević.\nKada je reč o naučnoistraživačkim projektima nacionalnih manjina, sekretar Milošević kaže da ostaje privržen ideji da je veza nauke i nastave svuda u svetu, pa i ovde, osnova autonomije i da je ona univerzalna relacija koja nas opredeljuje da naše studijske programe internacionalizujemo.\n„Ono što je naša specifičnost, jesu upravo tolerancija i suživot nacionalnih manjina na teritoriji AP Vojvodine. Sve ono što afirmiše njihov život – kulturni obrasci, jezički problemi, demografski problemi, kao i pravni i politički aspekti njihovog života nas obavezuju da svi razmišljajući o njima, afirmišemo jednu prihvatljivu meru uvažavanja i respekta prema naučnom radu“, naglasio je Milošević i dodao da mi, takođe, imamo još jednu obavezu, a to je da budemo mesto okupljanja ideja i iz srpskog etničkog korpusa, a na to nas podstiče sporazum između AP Vojvodine i Republike Srpske.\n„Dakle i nacionalna, i internacionalna, ali i multinacionalna posebnost je nešto što će i ubuduće krasiti naše razumevanje realnog života, koji nas obavezuje i u istraživačkoj delatnosti“, zaključio je Milošević.\nGovoreći o kratkoročnim projektima sekretar Milošević je istakao da sama činjenica da je na konkurs pristiglo 189 prijava, a finansirano 36 projekata, pokazuje da je transparentnost izrodila konkurentnost.\nU ime Univerziteta u Novom Sadu prisutnima se obratila i prorektorka za nastavu prof. dr Sanja Podunavac Kuzmanović istakavši izuzetno dobru saradnju sa Sekretarijatom, koji je prepoznao potrebu za unapređenjem i razvojem istraživanja i svih institucija na teritoriji AP Vojvodine koje se bave naučnoistraživačkom problematikom.\nU svim svojim aktivnostima, Sekretarijat se oslanja i na stručna mišljenja eksperata iz 8 stručnih saveta, koji su formirani prema naučno-stručnim oblastima. Prema mišljenju prof. dr Nedeljka Tice, dekana Poljoprivrednog fakulteta i predsednika Stručnog saveta za pravne i ekonomske nauke, izuzetno je važno da postoje kratkoročni projekti, koji su veoma značajni za održivi razvoj AP Vojvodine, kao i da tu privilegiju nemaju istraživači na drugim univerzitetima u zemlji.\nPrema rečima jednog od rukovodilaca projekata koji su prošli pozitivnu evaluaciju od strane stručnog saveta dr Jelene Vladić, docentkinje na Tehnološkom fakultetu koja je kao nosilac nagrade Danubius Young Scientist Award, proglašena za najbolju mladu naučnicu u Srbiji za 2018, podrška istraživanjima koju pruža Sekretarijat izuzetno je značajna mladim istraživačima, i to ne samo u finansijskom smislu, već predstavlja vid moralne podrške i podstrek da se rad istraživača nastavi istim entuzijazmom.\nOve godine finansirano je 13 projekata ukupno sedam nacionalnih manjina – nacionalnih zajednica, sa pet miliona dinara. Sredstva namenjena istraživačko-umetničkom stvaralaštvom u oblasti umetnosti ove godine iznose šest miliona dinara i namenjena su za finansiranje 12 projekata, dok je za kratkoročne projekte od posebnog interesa za održivi razvoj u Autonomnoj pokrajini Vojvodini izdvojen 31 milion dinara za realizaciju 36 projekata.


NBA: Milvokijeva 50. pobjeda, Kokoškov slab za Portland - BIGportal.ba\nMart 10, 2019 April 4, 2019 042\nKošarkaši Milvoki Baksa savladali su Šarlot Hornetse i nastavili put ka prvoj poziciji u svojoj konferenciji.\nKošarkaši Milvoki Baksa su kao izraziti favoriti slavili na gostujućem parketu protiv Šarlot Hornetsa rezultatom 131:114 i sada imaju tri pobede više od drugoplasiranog Toronta.\nAtlanta Hoks – Bruklin Nets 112:114\nMinesota Timbervulvs – Vašington Vizards 135:130\nLos Anđeles Lejkers – Boston Seltiks 120:107\nMilvoki Baks – Šarlot Hornets 131:114\nPortland Trejl Blejzers – Finiks Sans\nBaksi su do pedesetog trijumfa u sezoni došli na krilima Janisa Adetokumba i Bruka Lopeza, koji su kombinovano ubacili 51 poen.\n“Imamo veliko poverenje jedan u drugog, a i možemo da igramo na nekoliko različitih načina”, rekao je jedan od heroja Milvokijevog trijumfa, Bruk Lopez.\nNetsi su ovom pobedom jedan korak bliži osiguravanju plej of pozicije, a nije daleko ni pozicija broj šest, što je ipak za njih vrlo dobar rezultat.\nMinesota je savladala Vašington u jednoj “rafalnoj paljbi” koja je okončana rezultatom 135:130 (nakon produžetaka) u korist Vukova. Mladi centar Minesote, Karl Entoni Tauns, imao je fantastično veče ubacivši 40 poena u svojoj areni i tako donevši Vukovima novi trijumf.\nU produžecima je Minesota bila bolja rezultatom 14:9, a prilične zasluge za ovo ima Derik Rouz, koji je meč završio sa 29 poena.\nNa drugoj strani, Bredli Bil je predvodio “Čarobnjake” sa 36 poena, a 27 je dodao “vremešni” Trevor Ariza.\nPrvi evropski glavni trener u NBA ligi, Igor Kokoškov, doživeo je novi poraz sa svojim Finiks Sansima, a ovog puta poraz im je nanela ekipa Portland Trejl Blejzersa.\nBlejzersi su plej of ekipa i jure što bolji plasman na tabeli, a do novog trijumfa ih je vodio Si Džej Mekalum, koji je ubacio 26 poena. Mlađi brat Stefa Karija, Set Kari, imao je 22 poena, prva zvezda – Dejmian Lilard imao je 18 poena i 9 asistencija, a Jusuf Nurkić 14.\nU redovima Finiks Sansa, Devin Buker je ubacio 23 poena, DiAndre Ejton 21 uz 8 skokova, a Keli Ubre 17 uz 7 skokova.\nMihajlović putem video linka dijelio savjete iz bolnice za meč Bolonje


22. Jan 2001 17:20 (GMT+01:00)\nKarla del Ponte u utorak su Beogradu\nPodsećanje na zakonske obaveze\nHAG (FoNet) - Glavni tužilac Međunarodnog suda za ratne zločine u bivšoj Jugoslaviji Karla del Ponte dolazi u utorak u svoju prvu posetu Jugoslaviji.\nKako je saopšteno u Haškom tribunalu, očekuje se da će se, tokom trodnevne posete, Karla del Ponte sastati i s Vojislavom Koštunicom. Del Ponteova je izjavila da će podsetiti vlasti u Beogradu da Jugoslavija ima zakonsku međunarodnu obavezu da uhapsi i preda sve osobe protiv koji je međunarodni tužilac u Hagu podigao optužnice.\n"Međunarodna zajednica mora imati isti stav prema svim balkanskim zemljama, a njihova je obaveza da u potpunosti sarađuju s Tribunalom. To će biti element stabilnosti", izjavila je Del Ponteova u jednom intervjuu uoči posete, prenosi Rojters.\nPosle Beograda, Karla del Ponte planira da obiđe nekolike evropske zemlje i sedište Evropske unije i obavesti ih o odnosu nove vlasti u Beogradu prema Haškom tribunalu.\nHaški sud je pre desetak dana Zoranu Živkoviću dostavio diplomatsko pismo u kojem traži hapšenje Ratka Mladića koji se, navodno, nalazi u Beogradu, pišu banjalučke "Nezavisne novine". List navodi da je dopis usledio posle Živkovićeve izjave da "nema nikakvih saznanja o kretanju Ratka Mladića i ostalih optuženih za ratne zločine". "Nezavisne novine" napominju da se kao mogući "kandidati" za Hag pominju i predsednik SRS-a Vojislav Šešelj i neki visoki oficiri VJ.


Većina Evropljana smatra da je u toku hladni rat između SAD-a, Kine i Rusije - Index.ba\nEvropsko vijeće za vanjske odnose (ECFR) objavilo je rezultate nove ankete, koja se odnosi na razmišljanje građana Evropske unije o trenutnim odnosima velikih sila i eventualnim mogućnostima za pokretanje novog rata između njih.\nIspitivanje koje se vršilo u 12 zemalja članica pokazalo je kako većina Evropljana smatra da je trenutno u toku novi hladni rat između SAD-a i glavnih rivala Kine i Rusije.\nAutori ankete ECFR-a također su istakli kako su rezultati ankete ukazali i na postojanje jasne opasnosti od širenja jaza između evropskog i američkog javnog mnijenja, što se naročito intenziviralo nakon što su SAD objavile potpisivanje sigurnosnog sporazuma AUKUS, u koji su pored Amerike uključeni i Australija te Velika Britanija.\nIpak, u anketi se navodi kako su odgovori Evropljana jasno pokazali da postoji nepovezanost između političkih ambicija Brisela i država članica Evropske unije što bi moglo doprinijeti neučinkovitom odgovoru Evrope u slučaju eskalacije sukoba s Kinom i Rusijom.\n“Evropska javnost smatra kako je u toku hladni rat, ali oni ne žele da imaju bilo šta s tim”, rekao je jedan od autora studije.\nPrema rezultatima ankete, 62 posto ispitanika vjeruje da se između SAD-a i Kine vodi hladni rat, dok 59 posto njih vidi raskol u odnosima između SAD-a i Rusije.\nSamo 15 posto ispitanika smatralo je da je njihova vlast u hladnom ratu s Kinom, dok 25 posto Evropljana smatra da je njihova zemlja u konfrontaciji s Rusijom.\nNešto drugačiji stav imali su stanovnici Portugala, Bugarske, Austrije i Mađarske. Prema anketi, 91 posto Mađara smatra kako njihova vlast nije u hladnom ratu s Kinom i Rusijom. Ovo mišljenje iskazalo je i 80 posto Bugara, 79 posto Portugalaca i 78 posto građana Austrije koji su učestvovali u anketi.\nOko 31 posto stanovnika Evropske unije, odnosno 12 zemalja koje su učestvovale u istraživanju, smatra da je Evropska unija trenutno u sukobu s Kinom, a 35 posto njih se izjasnilo da to nije slučaj.\nKada je riječ o Rusiji, tu su procenti nešto drugačiji te u ovom trenutku 44 posto stanovnika EU smatra kako je ova organizacija u hladnom ratu s Rusijom.\nIstraživači iz ECFR-a su nakon objavljenih rezultata naveli i da Evropljani u ovom trenutku ne shvataju prijetnje iz Rusije i Kine opasnim za njihov život.\n“Za razliku od prvog hladnog rata, Evropljani ne vide neposrednu i egzistencijalnu prijetnju evropskom susjedstvu. Političari se više ne mogu oslanjati na napetosti s Rusijom i Kinom kako bi uvjerili glasače u vrijednosti snažnog euroatlantskog saveza”, ističe Leonard.\nAutori istraživanja također su istakli kako će Evropljani vjerovatno priznati zajedničku evropsku vanjsku politiku kada su u pitanju Kina i Rusija te da vide Brisel kao najbolje mjesto za odbranu svojih interesa i vrijednosti.\nMeđutim, ono što su rezultati ankete također pokazali jeste i to da će potenciranje priče o hladnom ratu odbiti mnogo više birača unutar Evropske unije nego što će ih privući.\nPrethodni članakMože li entitet RS sam organizirati izbore: Dodik bi prekršio Dejton i počinio krivično djelo\nNaredni članakSmajić u Rezimeu: Građani RS-a žive bez problema, problemi su u sistemu


Medojević: Protiv mene se vodi opasna hajka – Nadlanu.com\nPODGORICA, 15. februara 2010. (Beta) - Predsednik crnogorske opozicione stranke Pokret za promjene (PzP) Nebojša Medojević najavio je u ponedeljak da će preko "ambasadora zapadnih država" u Podgorici upozoriti međunarodnu javnost da su "vrh crnogorske vlasti i neki mediji postali sastavni deo narko kartela".\nOptužbe o navodnoj sprezi vlasti i organizovanog kriminala u Crnoj Gori Medojević je ponovio na konferenciji za novinare, na kojoj je, takođe, ocenio da se protiv njega vodi "opasna hajka", posebno nakon što je nedavno u emisiji Radio-televizije Srbije izneo veoma oštre ocene o političkim prilikama u Crnoj Gori.\nPosle te emisije, kako je Medojević rekao, on i PzP su izloženi "brutalnim napadima", a u tom kontekstu je pomenuo Radio-televiziju Crne Gore i Upravu policije Crne Gore. Uprava policije je posle Medojevićevog nastupa na RTS demantovala njegove tvrdnje o kriminalizovanoj vlasti u Crnoj Gori.\nMedojević je novinarima rekao i da neki mediji u Crnoj Gori nastoje da "narko bosove i šefove organizovanog kriminala prikažu kao crnogorske patriote, ugledne investitore i garante crnogorske nezavisnosti".